1 Er penn kenta edo ar Gomz ,\nhag heptañ n’eus bet greet netra.\nhag an deñvalijenn n’he-deus ket dalhet anezi.\n6 Bez’ e oe eun dén, kaset gand Doue,\nYann ’oa e ano.\nMed testeni e-noa da rei d’ar sklerijenn,\nmed evid rei testeni d’ar sklerijenn e teue.\n9 Ar Gomz a oa ar sklerijenn wirion\nHa n’eo ket bet anavezet gand ar béd.\nhag e dud n’o-deus ket greet digemer dezañ.\n12 Med, d’ar re o-deus e zigemeret,\nd’ar re a gréd en e ano,\n13 Ar re-ze n’int ket ganet euz ar gwad, \n15 Yann a zoug testeni diwar e benn hag a lavar a vouez kreñv :\n« Hemañ eo an hini a lavaren diwar e benn :\n« An hini a zo o tond war va lerh\n« rag em-raog e oa anezañ ».\n17 Al Lezenn a zo bet roet dre Voizez, med ar hras hag ar wirionez\n18 Dén é-béd n’e-neus gwelet Doue biskoaz.\n— « Piou out-te? »\n20 Hag e lavaras ar wirionez, n’he nahas ket hag e tisklerias :\n— « N’eo ket me eo ar Hrist ».\n21 Neuze e houlennjont outañ :\n— « Piou out ? Ha bez’ ez out Elias ? »...\n— « N’on ket », emezañ \n— « Ha bez’ ez out neuze ar Profet ? »\n— « N’on ket » emezañ.\n22 Neuze e lavarjont dezañ :\n— « Piou out ? ma kasim respont d’ar re o-deus on digaset. Petra ’lavarez ahanout da unan ? »\n23 — « Me, emezañ, eo ar vouez o krial en dezert : Kempennit an hent d’an Aotrou, evel ma lavaras ar profet Izaias ».\n24 Lod euz ar re a oa bet digaset a oa Farizianed, 25 hag a reas c’hoaz outañ ar goulenn-mañ :\n— « Perag neuze e vadezez ma n’out nag ar Hrist nag Eliaz nag ar Profet ? »\n26 Yann a respontas dezo :\n— « Me a vadez en dour, med en ho-touez ez eus unan ha n’anavezit ket, 27 an hini a zeu war va lerh ha n’on ket din da ziskoulma dezañ lasou e zandalennou ».\n28 Kement-se a hoarvezas e Betania, en tu all d’ar ster Jordan, el leh m’edo Yann o vadezi.\n29 En deiz warlerh Yann a welas Jezuz o tond davetañ, hag e lavaras :\n— « Setu Oan Doue, an hini a zilam pehed ar béd ! 30 Hemañ eo an hini am-eus lavaret diwar e benn :\n« rag em-raog e oa anezañ »,\n31 ha me ne anavezen ket anezañ, med’evid ma vefe roet da Israel e anaoud eo ez on deuet da vadezi en dour ».\n32 Yann a zisklerias :\n— « Gwelet am-eus ar Spered, evel eur goulm, o tiskenn euz an Neñv hag o chom warnañ. 33 Ha ne anavezen ket anezañ, med an hini e-noa kaset ahanon da vadezi en dour e-noa lavaret din :\n— « An hini a weli ar Spered o tiskenn hag o chom warnañ. 33 hennez eo a vadez er Spered Santel.\n34 « Ya, gwelet am-eus ha testeni am-eus roet eo Eñ Mab Doue ».\n37 An daou ziskibl a glevas kement-se, hag a yeas da heul Jezuz. 38 Jezuz a zistroas outo hag ouz o gweled o tond d’e heul e lavaras :\n— « Petra’ glaskit ? »\n— « Rabbi ! — da lavared eo : mestr — e peleh emaout o chom ? »\nMond a rejont gantañ hag e weljont e peleh edo o chom, hag e chomjont gantañ en deiz-se. War-dro an degvéd eur e oa .\n41 Mond a reas da genta da weled Simon e vreur hag e lavaras dezañ :\n— « Kavet on-eus ar Mesiaz, da lavared eo ar Hrist. 42 Hag e kasas anezañ da gavoud Jezuz. O veza sellet outañ e lavaras Jezuz :\n— « Te a zo Simon, mab da Yann, te a vo « Kefa » da ano, da lavared eo « roh ».\n43 Antronoz e lakeas Jezuz en e zoñj mond da Vro-Halilea. En em gavoud a ra gand Filip hag e lavar dezañ :\n— « Deus d’am heul ».\n44 Hogen, Filip a oa euz Betsaida, kêr Andre ha Pèr. 45 Mond a ra da gavoud Natanael hag e lavar dezañ :\n— « An hini a zo bet skrivet diwar e benn gand Moizez el Lezenn, ha gand ar Brofeted, e gavet on-eus : Jezuz eo, mab Jozef euz Nazared ».\n— 46 Daoust hag euz Nazared e hell dond eun dra bennag a vad ? » eme dezañ Natanael.\n— « Deus da weled », a lavaras Filip.\n47 Jezuz a zell ouz Natanael a oa o tond beteg ennañ, hag e lavaras diwar e benn :\n— « Setu amañ eur gwir Israelad ha n’eus ket a widre ennañ ».\n— 48 « Penaoz eh anavezez-te ahanon ? » a lavaras Natanael dezañ.\nJezuz a respontas :\n— « A-raog, zokén, ma oes bet galvet gand Filip, p’edos dindan ar wezenn fiez, am-eus da welet ».\n49 Ha Natanael dezañ :\n50 Jezuz a lavaras dezañ « Ablamour m’am-eus lavaret dit : « da weled am-eus dindan ar wezenn fiez e kredez, kalz brasoh traou a weli. »\n51 Hag e lavaras c’hoaz :\n— « E gwirionez, e gwirionez, m’hel lavar deoh, gweled a reoh an Neñv digor hag an Elez o sevel hag o tiskenn a-uz da Vab Doue ».\n1 D’an trede deiz e oe eun eured e Kana Bro-Halilea, ha mamm Jezuz a oa eno.\n2 Pedet’oa bet Jezuz ive d’an eured hag e ziskibien gantañ.\n3 War-nes mankoud edo ar gwin ; mamm Jezuz a lavaras dezañ :\n4 Jezuz a respontas dezi :\n— « Petra vije etrezom maouez ? N’eo ket deuet c’hoaz va eur » .\n5 E vamm a lavaras neuze d’ar zervicherien :\n— « Grit kement tra a lavaro deoh ».\n6 Laouerou mên a oa eno, c’hweh anezo, a zerviche d’ar Juzevien d’en em walhi hervez al lezenn, hag e pep hini ez ee daou pe dri vuzuliad. \n7 Jezuz a lavaras dezo :\n— « Kargit al laouerou-ze a zour ». Hag int-i d’o leunia rez ar bord.\n8 Lavared a reas goudeze :\n— « Kemerit bremañ ha kasit d’an ostiz ». Kas a rejont dezañ.\n9 An ostiz, p’e-noe tañvet an dour troet e gwin, hep gouzoud a beleh e teue — ar zervicherien o-doa tennet an dour a ouie mad — a halvas ar gwaz-nevez hag a lavaras dezañ :\n10 — « An dud, emezañ, a lak war an daol ar gwin mad da genta, ha pa vez tommet d’ar pennou, an hini falloh. Te, er hontrol, az-peus miret ar gwin mad beteg bremañ ».\n13 Tost edod da houel Pask ar Juzevien ; Jezuz a bignas da gêr Jeruzalem.\n15 Neuze, o veza greet eur skourjez gand kerdin, e taolas anezo oll er-mêz euz an templ, deñved hag ejenned hag all ; strewi ’reas moneiz an drokerien ha taoler o zaoliou d’an traoñ.\n16 D’ar re a oa o werza koulmed e lavaras :\n— « Kasit an traou-ze kuit a-hann ; na rit ket euz ti va Zad eur stal-genwerz ».\n17 Soñj a zeuas d’e ziskibien euz komzou ar Skritur-Zakr :\n18 Med ar Juzevien a lavaras dezañ :\n— « Peseurt sin a ziskouezez deom evid ober kemend-all ? »\n19 Jezuz a respontas dezo :\n— « Diskarit an templ-mañ, hag e tri devez e lakin anezañ en e-zav ».\n20 Ar Juzevien a lavaras dezañ : \n— « C’hweh bloaz ha daou-ugent a zo eet da zevel an templ-mañ, ha te henn adsavo e tri devez ? »\n21 Med Jezuz e-noa komzet euz an templ ma oa e gorv. 22 Setu pa oe savet a-douez ar re varo, e ziskibien a deuas da zoñj dezo e-noa lavaret kement-se ; hag e krédjont er Skritur-Zakr hag e komzou Jezuz.\n24 Jezuz, evelato, ne lakee ket e fiziañs enno rag anaoud a ree anezo oll. 25 Ha n’e-noa ezomm euz testeni e-béd diwar-benn doareou an dén, rag gouzoud a ree e-unan petra ’zo en dén.\n2 Dond a reas da gavoud Jezuz, en noz, hag e lavaras dezañ :\n— « Mestr, gouzoud a reom eo a-ber’z Doue ez out deuet da gelenn an dud, rag dén e-béd ne hell ober ar burzudou a rez, ma n’ema ket Doue gantañ ».\n— « E gwirionez m’hel lavar dit,\n— « Med penaoz e hell eun dén beza ganet pa ’z eo deuet koz ?\nDaoust ha mond a hell adarre e kov e vamm ha beza ganet a-nevez ?\n— « E gwirionez, e gwirionez, m’hel lavar dit,\n« 6 Kement a zo bet ganet diwar an natur-dén\nn’eo nemed natur-dén,\n7 Ne d-a ket da veza souezet m’am-eus lavaret dit :\n8 « An avel 22#sdendnote9sym" class="sdendnoteanc" name="sdendnote9anc"> a c’hwéz en tu ma kar,\nN’ouzout ket a-vad\ngand kement dén a zo ganet euz ar Spered ».\n— « Penaoz e hell an traou-ze c’hoarvezoud ?\n10 Jezuz a respontas dezañ :\n— « Te ’zo mestr-kelenner en Israël ha n’ouzout ket an traou-ze ?\n11 « E gwirionez, e gwirionez, m’hel lavar dit :\nNi a gomz euz ar pez a ouzom ;\nma komzfen deoh euz traou an Neñv ?\n13 Ha koulskoude, dén n’eo savet d’an Neñv\nMab an Dén .\n14 « Evel m’e-noa Moizez, gwechall,\nsavet er vann an naer arem, en dezert ,\n15 evid m’e-no drezañ ar vuez peurbaduz\nm’e-neus roet e Vab unganet\nevid n’ez aio ket da goll\nhogen, m’e-no ar vuez peurbaduz.\n17 « Rag Doue e-neus digaset e Vab er béd,\nn’eo ket evid barn ar béd,\n18 « An neb a gréd ennañ\nn’eo ket barnet ;\na zo dija barnet \npegwir n’e-neus ket kredet\n19 « Evel-henn ema ar varnedigez :\ne-neus kas ouz ar sklêrijenn :\nne ’fell ket dezañ mond er sklêrijenn\nez eo greet e oberou hervez Doue ».\n23 Yann, diouz e du, a vadeze e Ainon, nepell diouz Salim, el leh ma ’z eus kalz a zour ; an dud a zeue da veza badezet. 24 Rag Yann n’oa ket bet c’hoaz taolet er prizon.\n25 Hogen, tabut a zavas etre diskibien Yann hag eur Juzeo diwar-benn glanidigez. 26 Dond a rejont da gavoud Yann, ha lavared dezañ :\n— « Rabbi, an hini a oa ganit en tu all d’ar Jourdan, an hini az-peus roet testeni dezañ, setu en ive o vadezi, hag ez a an oll davetañ ».\nma n’eo ket bet roet dezañ euz an Neñv.\n28 « C’hwi hoh-unan a zo test em-eus lavaret :\n« Me n’on ket ar Hrist,\nmed bez’ ez on an hini\na zo bet kaset en e raog ».\nha mouez ar pried a ro dezañ levenez leun-barr !\n31 « An hini a zeu euz an Neh\na zo a-uz d’an oll ;\nha ne ro dén digemer d’e desteni.\n33 « An hini a zigemer e desteni\na lavar komzou Doue ;\ne-neus ar vuez peurbaduz ;\nne welo ket ar vuez ;\nmed kounnar Doue a jom warnañ ».\nEUN DEN SEIZET PAREET E JERUZALEM \n3 Dindanno e veze war o gourvez eun niver braz a dud klañv, tud dall, kamm, seizet [o hortoz e teufe an dour da vourbouilla, 4 rag beb an amzer e tiskenne êl an Aotrou el lenn hag a lakee an dour da vourbouilla. An hini a ziskenne da genta e-barz goude bourbouill an dour a veze pareet euz e gleñved, n’eus forz peseurt e vefe.]\n5 Bez e oa eno eun dén, klañv abaoe eiz vloaz ha tregont. 6 Jezuz a welas anezañ war e hourvez, hag o kleved edo er stad-se abaoe hir amzer dija, e lavaras dezañ :\n— « Ha c’hoant ez-peus da barea ? »\n7 — « Aotrou, eme dezañ ar hlañvour, n’em-eus dén d’am zaoler el lenn kerkent ha ma vez bourbouill gand an dour ; hag amzer din da vond, unan all a ziskenn en dour em-raog ».\n— « Sav, kemer da hravaz ha kerz ».\nHogen eun deiz sabat oa an deiz-se. 10 Setu ma lavaras ar Juzevien d’an hini a oa bel pareet :\n— « Ar zabat a zo ; n’az-peus ket droad da gas da wele ganit ».\n11 Med respont a reas dezo :\n— « An hini e-neus va fareet eo e-neus lavaret din :\n« Kemer da hravaz ha kerz ».\n12 Goulenn a rejont outañ :\n— « Piou eo an dén e-neus lavaret dit : « Kemer da hravaz ha kerz ? »\n13 Med an hini a oa bet pareet ne ouie ket piou e oa, rag Jezuz a oa en em dennet kuit a-douez an dud a oa war al leh. 14 Diwezatoh e kavas Jezuz anezañ en Templ, hag e lavaras dezañ :\n— « Setu te pareet ; na beh ket mui gand aon na zigouezfe gwasoh ganit ».\n15 An dén a yeas da gonta d’ar Juzevien e oa Jezuz an hini e-noa e bareet. 16 Setu perag e klaske ar Juzevien heskina Jezuz en abeg m’e-noa greet an dra-ze eun devez sabat.\n17 Ha Jezuz a respontas dezo :\n18 Setu perag ne glaske ar Juzevien nemed muioh c’hoaz e lakaad d’ar maro, rag n’oa ket a-walh dezañ terri lezenn ar zabat, lavared a ree ouspenn e oa Doue tad dezañ e-unan, oh en em lakaad evel-se par da Zoue.\n19 Neuze e komzas Jezuz hag e lavaras dezo :\n— E gwirionez, e gwirionez m’hel lavar deoh :\n20 « Rag an Tad a gar ar Mab,\nDiskouez a raio dezañ oberou brasoh c’hoaz,\n21 « Evel ma ra an Tad d’ar re varo\nd’ar re a ’fell dezañ.\n22 « Ne varn an Tad dén e-béd ;\nroet e-neus d’ar Mab pep barnedigez,\n23 « evid ma ’h enoro an oll ar Mab\nevel ma ’h enoront an Tad.\n24 « E gwirionez, e gwirionez m’hel lavar deoh,\neuz ar maro d’ar vuez.\n25 « E gwirionez, e gwirionez m’hel lavar deoh :\nDond a ra an eur, ha bremañ eo dija ,\n26 « Evel m’e-neus an Tad\nevel-se e-neus greet d’ar Mab\nrag ma ’z eo Mab an Dén.\n28 « Na vezit ket souezet :\n30 « Me ne hellan ober netra ahanon va-unan ;\n31 Ma rofen testeni d’in va-unan,\nhag a zoug testeni diwar va ’fenn,\neo gwirion an testeni-ze .\nha roet e-neus testeni d’ar wirionez.\n34 « Evidon-me, n’eo ket am-befe\n35 « Yann a oa ar houlaouenn\n37 « Va Zad e-unan,\ne-neus roet testeni diwar va ’fenn.\nBiskoaz n’ho-peus klevet e vouez\n38 « ha n’ema ket e Gomz o chom ennoh,\na ro testeni diwar va ’fenn,\n40 « ha ne ’fell ket deoh dond davedon\n42 « Ha neuze, hoh anaoud a ran :\nN’ho-peus ket ennoh karantez Doue.\n43 « Me ’zo deuet en ano va Zad,\nha ne ’fell ket deoh ober digemer din ;\n44 « Penaoz e hellfeh kredi,\nc’hwi hag a denn ho kloar an eil euz egile,\na zeu euz Doue hepkén ?\n45 « N’it ket da zoñjal\n46 « E gwirionez, m’ho-pije kredet e Moizez\nrag diwar va ’fenn e-neus skrivet.\npenaoz e kredfeh er pez a lavaran ? »\n3 Setu perag e pignas Jezuz war ar menez hag eh azezas eno gand e ziskibien. 4 Tost e oa ar Pask, gouel ar Juzevien .\n5 Jezuz o veza savet e zaoulagad ha gwelet eur bobl vraz a dud o tond etrezeg ennañ, a lavaras da Filip :\n— « E peleh e prenim bara evid rei dezo da zebri ? »\n7 Respont a reas Filip :\n8 Unan euz an diskibien, Andre, breur da Zimon-Pèr a lavaras da Jezuz :\n9 — « Bez’ ez eus amañ eur paotr hag a zo gantañ pemp baraenn heiz ha daou besk. Med petra eo an dra-ze evid kemend-all a dud ? »\n10 Neuze e lavaras Jezuz :\n— « Grit d’an dud azeza ».\n11 Jezuz a gemeras ar baraennou, a reas eur bedenn a drugarez, hag a ingalas anezo etre an dud a oa eno ; gand ar pesked e reas kemend all. Rei a reas dezo kement ha m’o-doa c’hoant da gaoud.\n12 P’o-doa debret an dud hervez o c’hoant, e lavaras Jezuz d’e ziskibien :\n— « Dastumit an tammou a jom, ma ne ’z ay netra da goll ».\n— « Hemañ eo e gwirionez ar profet braz, an hini a dle dond er béd ».\n15 Hag o houzoud edond o tond d’e gemer dre nerz evid e lakaad da roue, en em dennas Jezuz e-unan-penn, war ar menez.\n17 Hag int-i pignad en eur vag evid mond da Gafarnaom, en tu all d’ar mor.\nDija e oa kouezet an deñvalijenn, ha ne oa ket deuet Jezuz beteg enno. 18 An avel a c’hweze kreñv hag ar mor a oa rust .\n19 Roeñvet o-doa war hed pemp stad  war ’n ugent pe dregont, pa weljont Jezuz o kerzed war ar mor hag o tostaad ouz ar vag. Neuze ’krogas aon enno.\n— « Me eo, n’ho pet ket aon ! »\n21 Felloud a reas dezo e gemer er vag, med kerkent e touaras ar vag el leh m’edont o vond.\n22 Antronoz, an dud a oa chomet en tu all a welas n’oa bet eno nemed eur vag, hag ne oa ket eet Jezuz enni gand e ziskibien : ar re-mañ a oa eet kuit o-unan.\n23 A-hend-all, bagou all o tond euz Tiberiad a oa digouezet e-kichenn al leh m’o-doa debret ar bara goude m’e-noa an Aotrou lavaret ar bedenn a drugarez.\n24 P’o-doa gwelet an dud n’edo mui eno na Jezuz nag e ziskibien, e savjont int-i ive er bagou evid mond da Gafarnaom, war glask euz Jezuz.\n25 Hag o veza e gavet en tu all d’ar mor, e lavarjont dezañ :\n— « E gwirionez, e gwirionez m’hel lavar deoh : War glask ahanon emaoh, n’eo ket ablamour m’ho-peus gwelet sinou burzuduz, med ablamour m’ho-peus debret hervez ho c’hoant.\nn’eo ket evid ar vagadurez a ya da ’fall\nmed evid ar vagadurez a jom e buez peurbaduz ;\nmerket gand e ziell ».\n— « Petra on-eus da zeveni evid ober oberou Doue ? »\n— « Setu amañ an oberenn a houlenn Doue diganeoh : Kredi en hini e-neus va kaset er béd ».\n— « Med peseurt sin a rez-te deom evid ma welim ha ma kredim ennout ? Peseurt oberenn a rez ?\n31 « On Tadou gwechall o-deus debret ar mann er goueleh, hervez ma lavar ar Skritur :\n« Eur bara euz an Neñv e-neus roet dezo ».\n32 Med Jezuz a lavaras dezo :\n— « E gwirionez, e gwirionez m’hel lavar deoh : Neo ket Moizez eo e-neus roet deoh ar bara euz an Neñv, med va Zad eo a ro deoh ar bara gwirion deuet euz an Neñv.\n33 « Rag bara Doue eo an hini a ziskenn euz an Neñv hag a ro buez d’ar béd ».\n— « Aotrou, roit deom bepréd euz ar bara-ze ».\n— « Me eo bara ar vuez  ;\nAn neb a zeu davedon n’e-no ket naon kén,\nn’e-no mui biken sehed ».\n36 « Med lavaret am-eus deoh :\n38 « Râg diskennet on euz an Neñv,\nevid ober, n’eo ket va bolontez,\nd’an deiz diweza.\nm’e-nefe ar vuez peurbaduz\nd’an deiz diweza ».\n41 Ar Juzevien a hrosmole diwar e benn, ablamour m’e-noa lavaret : « me eo ar bara diskennet euz an Neñv ». Hag e lavarent :\n42 « Ha n’eo ket eñ Jezuz, mab Jozef, a anavezom e dad hag e vamm ? Penaoz e hell lavared : « Euz an Neñv on diskennet » ?\n43 Jezuz a respontas dezo :\n— « Na hrosmolit ket kenetrezoh.\n45 « Skrivet eo er brofeted :\n« Oll e vezint kelennet gand Doue ».\n46 « N’eo ket e-nije nikun gwelet an Tad,\n47 « E gwirionez, e gwirionez m’hel lavar deoh :\n48 « Me eo bara ar vuez ».\n50 » Evel-hen eo ar bara a ziskenn euz an Neñv :\n51 « Me eo ar bara beo buezeg\ndiskennet euz an Neñv :\nva horv roet evid buez ar béd » .\n— « Penaoz e hell hemañ rei deom e gorv da zebri ? »\n— « E gwirionez, e gwirionez m’hel lavar deoh :\nMa ne zebrit ket korv Mab an Dén,\nha ma ne evit ket e wad\nn’ho-pezo ket ar vuez ennoh.\n54 « An neb a zèbr va horv\ne-neus ar vuez peurbaduz\n57 « Hag evel m’eo beo buezeg va Zad\nha m’am-eus buez dre va Zad,\nar bara diskennet euz an Neñv ;\n60 Goude beza e glevet kalz euz e ziskibien a lavare :\n— « Kaled eo ar gomz-ze da gleved, ha piou a hell he zelaou ? »\n61 Jezuz, o houzoud ennañ e-unan edo e ziskibien o hrosmolad kenetrezo, a lavaras dezo :\n— « Skoillet oh gand an dra-ze ?\nd’al leh m’edo diagent ?\nSpered ha buez  eo ar homzou am-eus lavaret deoh.\n64 « Bez’ ez eus a-vad, en ho-touez, ha ne gredont ket ».\nRag goud a ouie Jezuz abaoe ar penn kenta pere e oa ar re diskredig, ha piou a dlee e werza.\n65 Hag e lavaras dezo c’hoaz :\n— « Setu perag em-eus lavaret deoh\nne hell nikun dond davedon\nnemed ha gand va Zad\ne vefe bet roet dezañ dond ».\n66 Diwar neuze, kalz euz e ziskibien a yeas war o hiz hag a baouezas da vond d’e heul.\n67 Jezuz neuze a lavaras d’an Daouzeg :\n— « Daoust ha c’hwi ive ho-peus c’hoant da vond kuit ? ».\n68 Simon-Pèr a respontas dezañ :\n— « Aotrou, da gavoud piou ez afem ? Ganit ema komzou ar vuez peurbaduz. 69 Evidom-ni a gréd, ha ni a oar ez out-te Sant Doue ».\n— « Daoust ha n’eo ket me am-eus ho tibabet, c’hwi, ho taouzeg ? Ha koulskoude, unan ahanoh a zo eun diaoul ».\n71 Komz a ree euz Judaz, mab Simon Iskariot, hennez, an hini a oa o vond d’e werza, eñ, unan euz an Daouzeg !\n1 Goudeze e kerze Jezuz dre Vro-Halilea, c’hoant e-béd dezañ da vond da Vro-Judea, el leh e klaske ar Juzevien e lakaad d’ar maro. 2 Hogen, tostaad a ree gouel ar Juzevien, gouel an Teltennou .\n3 E vreudeur  a lavaras dezañ :\n4 Rag ne reer ket an traou e kuz pa glasker beza anavezet ; peogwir e rez oberou ar seurt-se, en em ziskouez d’ar béd ».\n6 Neuze e lavaras Jezuz dezo :\n— « N’eo ket deuet va amzer c’hoaz ; evidoh-c’hwi a-vad e vez bepréd an amzer. 7 Ne hell ket ar béd ho kasaad ; evidon-me a-vad kasoni e-neus ouzin, ablamour ma roan testeni ez eo fall e oberou. 8 Pignit eta d’ar gouel-se ; evidon-me, ne bignin ket, rag va amzer n’eo ket deuet c’hoaz ».\n9 Goude beza komzet evel-se e chomas e Bro-Halilea. 10 Med pa oa aet e vreudeur d’ar gouel en em lakeas en hent eñ ive, heb en em ziskouez ha dam dre guz.\n— « E peleh ema eta ? »\n12 E-touez an dud e oa kalz a dabut diwar e benn :\n— « Eun dén mad eo, a lavare lod ; ar hontrol eo, a lavare darn all, touella a ra an dud ».\n14 Pa oe dija hanteret ar gouel, e pignas Jezuz d’an Templ hag eh en em lakeas da gelenn. 15 Souezet braz e oa ar Juzevien, hag e lavarent : — « Penaoz eo eñ kén desket, eñ ha n’eo ket bet war ar studi ? ».\n« N’eo ket ahanon e teu va helennadurez,\n17 « Ma fell da unan bennag ober bolontez Doue\n18 « An hini a gomz euz e berz e-unan\na glask e hloar dezañ e-unan ;\nha n’eus ket a haou ennañ.\n19 « Ha n’eo ket Moizez an hini\ne-neus roet deoh al Lezenn ?\nPerag e klaskit va laza ? »\nPiou a glask da laza ? »\n21 Jezuz a gomzas adarre hag e lavaras :\n— « N’am-eus greet nemed eun oberenn,\nha setu c’hwi oll souezet.\nha c’hoaz e teu euz ar Batriarked\nha n’eo ket a-berz Moizez,\n23 « Neuze eta, ma hell eun dén\nbeza « amdrohet » eun deiz sabat\nablamour m’am-eus roet ar pare, d’eun deiz sabat,\nda gorv eun dén en e-béz ?\n25 Tud euz Jeruzalem a lavare :\n— « Daoust ha n’eo ket hemañ an hini a glaskont lakaad d’ar maro ? Setu eñ o prezeg a-wél d’an oll ha ne vez lavaret netra e-béd dezañ.\n26 « Daoust hag e vije deuet ar Pennou-Braz da anaoud eo eñ ar Hrist ? 27 Hemañ, koulskoude, e ouezom euz a beleh ez eo. Ha pa zeuio ar Hrist ne ouezo dén euz a beleh ez eo  ».\n— « Va anaoud a rit !\nHa gouzoud a rit euz a beleh ez on !\nHa koulskoude n’on ket deuet euz va ferz va-unan.\nha m’e-neus kaset ahanon ».\n30 Klask a rejont neuze kregi ennañ, med ne zeuas nikun a-benn d’henn ober, rag ma n’oa ket deuet c’hoaz e eur.\n— « Ar Hrist pa zeuio, hag ober a raio muioh a zinou eged m’e-neus greet hemañ ? »\n— « Ganeoh emaon c’hoaz evid eun nebeud amzer, hag ez an daved an hini e-neus kaset ahanon.\n34 « Va hlask a reoh\nha ne gavoh ket ahanon ;\nc’hwi ne hellit ket dond ».\n35 Neuze e lavaras ar Juzevien an eil d’egile :\n— « Da beleh eta ema o vond e doare ne hellfem ket e gavoud ? Daoust ha mond a raio daved ar re a zo strewet e-touez ar Hresianed ha mond da gelenn ar Hresianed ?\n36 « Petra ’dalv ar gomz e-neus lavaret :\n« Va hlask a reoh, med va havoud ne reoh ket,\nhag el leh m’emaon-me,\nc’hwi ne hellit ket dond ? »\n37 D’an deiz diweza euz ar gouel — a oa ive an hini brasa—edo Jezuz en templ, hag e lavaras a vouez uhel :\n« An neb e-neus sehed,\nd’ezañ da zond d’am havoud,\nd’ezañ dond da eva.\n38 « Evel ma lavar ar Skritur-Zakr :\n« Euz e greiz e tarzo steriadou dour buezeg ».\n39 Kement-se a lavare euz ar Spered e-noa da reseo ar re a zeufe da gredi ennañ — rag n’oa ket bet roet c’hoaz ar Spered, o veza n’oa ket aet c’hoaz Jezuz en e hloar — » .\n— « E gwirionez, hemañ eo ar profet ».\n41 Lod all a lavare :\n— « Ar Hrist eo hennez ».\nRe all c’hoaz a lavare :\n— « Daoust hag euz Bro-Halilea e hellfe ar Hrist dond ? 42 Ha hen ne lavar ket ar Skritur e vo euz lignez David hag euz Betleem, ar gêriadenn-se e oa deuet David anezi ? »\n44 Unanou c’hoaz o-doa c’hoant kregi ennañ med ne lakeas dén e zorn warnañ. 45 Ar warded a zeuas eta en-dro da gavoud Priñsed ar veleien hag ar Farizianed, hag e lavaras ar re-mañ dezo :\n— « Perag n’ho-peus ket e zigaset deom ? »\n46 Respont a reas ar warded :\n— « Biskoaz dén n’e-neus komzet evel ma komz an dén-se ».\n47 Ar Farizianed a lavaras dezo : « Daoust hag e vefeh bet desevet c’hwi ive ? 48 Daoust hag eun unan euz ar Pennou-Braz pe euz ar Farizianed e-nefe kredet ennañ ? 49 N’eus netra nemed an dud-se ha ne anavezont ket al Lezenri, tud villiget anezo ! »\n51 — « Daoust hag e teufe hol Lezenn da gondaoni eun dén heb beza e glevet hag heb gouzoud petra e-neus greet ? »\n52 — « Petra, emezo, daoust hag eus Bro-Halilea e vefes-te ive ? Klask mad hag e weli ne zav profet e-béd euz Bro-Halilea ». 53 Hag ez eas peb hini d’ar gêr.\n1 Jezuz a oa eet d’ar Menez Olivez. 2 Kerkent ha goulou-deiz e tistroas d’an Templ. Hag o veza ma tirede an oll d’e gavoud, eh azezas evid rei e gelennadurez.\n3 Ha setu ar Skribed hag ar Farizianed o tigas dirazañ eur vaouez bet tapet oh ober avoultriez ; lakaad a rejont anezi e kreiz, dirag an oll. 4 Hag e lavarjont da Jezuz :\n— « Mestr, setu amañ eur vaouez bet gwelet oh ober avoultriez. 5 El Lezenn, Moizez e-neus gourhemennet deom labeza ar seurt merhed-se. Ha te, petra ’lavarez ? »\n6 Evel-se e komzent evid e baka, dezo da gaoud tro d’e damall goudeze. Med Jezuz, daoubleget, gand e viz a skrive war an douar. 7 O veza ma kendalhent da ober goulennou outañ e savas e gein, hag e lavaras dezo :\n— « An hini ahanoh a zo dibeh, dezañ da daoler outi ar mên kenta ».\n8 Hag eet adarre en e zaoubleg, en em lakeas da skriva war an douar. 9 Ar re all, goude beza e glevet, a denne kuit an eil goude egile, ar re gosa da genta, kén na jomas mui nemed Jezuz hag ar vaouez en he zav dirazañ.\n10 O veza savet e gein, e lavaras Jezuz dezi :\n— « Maouez.e peleh emaint eta ? 11 Dén e-béd n’e-neus da gondaonet ? »\n— « Me kennebeud, eme Jezuz, ne gondaonin ket ahanout. Kee eta, ha diwar vremañ, na beh mui ».\n12 Jezuz a lavaras dezo eur wech c’hoaz :\n— « Me eo sklerijenn ar béd :\nAn hini a zeuio d’am heul\nne gerzo ket en deñvalijenn,\nmed bez’ e-no sklerijenn ar Vuez ».\n13 War-ze e lavaras dezañ ar Farizianed :\n— « Te a ro testeni dit da unan ; n’eo ket gwirion da desteni ».\n— « Evid din rei testeni din va-unan,\nha da beleh ez an ;\ne-leh c’hwi, n’ouzoh ket a beleh e teuan\n15 « C’hwi a varn hervez ar horv ;\nrag n’emaon ket va-unan :\n18 « Hogen, da rei testeni din emaon\nme hag an Tad e-neus kaset ahanon ».\n19 Lavared a reent dezañ :\n— « E peleh ema da Dad ? »\n— « Ne anavezit na me na va Zad ;\nMa ’h anavezfeh ahanon\neh anavezfeh ive va Zad ».\n20 Ar homzou-ze a lavaras Jezuz p’edo o kelenn e porz an templ, ha ne grogas dén ennañ, rag n’oa ket digouezet c’hoaz e eur.\n21 Jezuz a lavaras c’hoaz dezo :\nhag e varvoh koulskoude en ho pehed ;\nD’al leh ez an-me,\nc’hwi ne hellit ket mond ».\n22 Neuze e lavaras ar Juzevien :\n— « Daoust hag eñ e zoñj e vefe en em laza ? pegwir e lavar : « D’al leh ma ’z an, c’hwi ne hellit ket mond ? »\n— « C’hwi a zo euz an traoñ,\nme a zo euz an neh ;\nc’hwi a zo euz ar béd-mañ,\nha me n’on ket euz ar béd-mañ ».\nrag ma ne gredit ket « Ez On »\n— « Piou out-te ? »\nMed gwirion eo an hini e-neus kaset ahanon ;\nan dra-ze eo a lavaran d’ar béd ».\n28 Neuze e lavaras Jezuz dezo :\n— « P’ho-pezo savet Mab an Dén,\nNeuze e ouezoh « Ez On » \nha ne ran netra ahanon va-unan ;\nN’e-neus ket va lezet va-unan,\nrag ma ran bepréd ar pez a blij dezañ ».\n31 Jezuz eta a lavaras d’ar Juzevien o-doa kredet ennañ :\n— « Ma talhit d’am Homz,\nHag ar wirionez a roio deoh ar ’frankiz ».\n33 Respont a rejont dezañ :\n— « Ni a zo lignez Abraham, ha n’om bet biskoaz sklavour da zen ; penaoz eta e héllez lavared e teuim da veza tud libr ? »\nan neb en em ro d’ar pehed\na zo sklavour d’ar pehed.\n36 « Neuze m’ e-neus ar Mab ho frankizet\nmed c’hwi a glask va lakaad d’ar maro,\nha c’hwi a ra ar pez ho-peus klevet a-berz ho tad ».\n39 Respont a rejont dezañ :\n— « Abraham eo on tad ».\n— « Ma ’z oh bugale da Abraham,\n40 « Ha bremañ e klaskit va lakaad d’ar maro,\nAn dra-ze Abraham n’e-neus ket greet.\n41 « Med c’hwi a ra oberou ho tad ».\n— « N’om ket ganet diwar ganedigez vil ; n’on-eus nemed eun tad : Doue ! »\n— « Ma vije bet Doue ho tad,\nN’on ket deuet ahanon va-unan ;\n43 « Perag ne intentit ket ar pez a lavaran ?\nAblamour n’oh ket gouest da zelaou va Homz.\nHag e fell deoh ober ar pez a blij d’ho tad.\nha n’e-neus ket gellet chom er wirionez,\nrag n’eus ket a wirionez ennañ.\ne komz hervez ar pez ma ’z eo,\n45 « Evidon-me, ma n’am hredit ket,\neur pehed bennag din ?\nperag n’am hredit ket ?\nEn abeg ma n’oh ket euz a Zoue eo\nn’am zelaouit ket ».\n— « Ha n’ema ket ar wirionez ganeom pa lavarom ez out eur Zamaritan hag eun dén dalhet gand an droug-spered ? » .\n49 — « N’eo ket gwir, eme Jezuz,\nn’on ket eun dén dalhet gand an droug-spered,\nha c’hwi am dizenor.\n50 « Evidon-me ne glaskan ket va gloar :\n51 « E gwirionez, e gwirionez m’hel lavar deoh :\nAn hini a vir va Homz ne welo biken ar maro ».\n52 Neuze e lavaras dezañ ar Juzevien :\n— « Bremañ a welom out dalhet gand an droug-spered !\nAbraham a zo maro. Ar brofeted ive, ha te a lavar :\n« An hini a viro va Homz ne welo biken ar maro ».\n53 « Ha brasoh e vefes eged on tad Abraham hag a zo maro ? Maro ive ar brofeted. Evid piou eh en em gemerez-te ? »\n54 Jezuz a respontas dezo :\n— « Ma rofen gloar din va-unan,\nne dalvezfe netra va gloar,\n55 « C’hwi n’ho-peus ket e anavezet,\nMa lavarfen n’henn anavezan ket\ne vefen eveldoh eur gaouiad ;\nE welet e-neus,\nhag eo bet karget a levenez » .\n— « N’out ket hanter-kant vloaz c’hoaz\nhag ez-peus gwelet Abraham ? »\n— « E gwirionez, e gwirionez, m’hel lavar deoh,\n« Ez On-me ».\nPARE AN DEN DALL \n1 En eur dremen, Jezuz a welas eun dén ganet dall. 2 E ziskibien a houlennas outañ :\n— « Rabbi, piou e-neus pehet, eñ pe e dud, evid ma ve ganet dall ? »\n3 Jezuz a respontas :\n— « Nag eñ, nag e dud n’o-deus pehet. C’hoarvezet eo an dra-ze, evid ma vo diskouezet oberou Doue a-wél d’an oll.\nkeid ha m’eo deiz.\n5 « Keid ha m’emaon er béd\nez on sklêrijkenn ar béd ».\n6 Goude ar homzou-ze e tufas Jezuz d’an douar, e reas eun tamm pri gand e halo hag e ledas ar pri-ze war zaoulagad an dén. 7 Lavared a reas dezañ :\n— « Kee bremañ da walhi da zaoulagad e lenn Siloe, — ar pez a zinifi : kannad — ».\nMond a reas eta d’en em walhi, ha pa deuas en-dro e wele sklêr.\n8 E amezeien hag ar re a oa boazet d’e weled a-raog — rag bez’e veze o houlenn an aluzenn — a lavare :\n— « Ha n’eo ket hemañ eo a veze azezet o houlenn an aluzenn ? »\n9 Lod a lavare : « Eñ eo ! » ha re all : « N’eo ket, med unan all heñvel outañ ». 10 Eñ a-vad a lavare : « Me eo ! »\n11 Hag e oe goulennet dioutañ : « Da zaoulagad, penaoz int bel digoret dit ? »\n— « An dén a anver Jezuz e-neus greet pri ha ledet anezañ war va daoulagad ha lavaret din : « Kee da lenn Siloe d’en em walhi ».Neuze ez on aet di, en em walhet em-eus, ha deuet on da weled sklêr ».\n12 Neuze e lavarjont dezañ :\n— « E peleh ema ? »\n— « Né ouzon dare », emezañ.\n13 Kaset e oa neuze d’ar Farizianed an hini a oa bet dall.\n14 Eun deiz sabat e oa, p’e-noa Jezuz greet pri ha digoret dezañ e zaoulagad.\n15 D’o zro, setu ma houlennas ar Farizianed dioutañ penaoz e oa deuet dezañ ar gweled. Respont a reas :\n— « Lakeet e-neus pri din war va daoulagad, aet on d’er em walhi, ha bremañ e welan sklêr ».\n16 Lod euz ar Farizianed a lavaras :\n— « Ne zent ket an dén-se ouz Lezenn ar zabat ; n’eo ket eta a-berz Doue ».\nLod all a-vad a lavare :\n— « Med penaoz e hellfe eur peher ober seurt burzudou ? »\n— « Ha te, petra ’ lavarez euz an dén-se e-neùs digoret dit da zaoulagad ? »\n— « Eur profet eo », emezañ.\n18 Med ar Juzevien ne ’fellas ket dezo kredi e oa bet an dén-se dall hag e-noa kavet ar gweled, kén n’o-defe galvet e gerent da zond dirazo.\n19 Goulenn a rejont diouto :\n— « Ha bez’ ez eo hemañ ho mab a lavarit e oa ganet dall ? Penaoz neuze e wél sklêr bremañ ? »\n20 Respont a rejont :\n« Gouzoud a reom eo hemañ or mab, hag e oa ganet dall 21 Med penaoz eo deuet da weled sklêr bremañ ? N’ouzom ket Ha piou e-neus digoret dezañ e zaoulagad ? N’ouzom ke muioh. Goulennit dioutañ e-unan, oad a-walh e-neus ; dezañ da respont evitañ e-unan ».\n22 Evel-se e komze e dud, ablamour m’o-doa aon rag a Juzevien, o-doa divizet kenetrezo taoler er-mêz euz ar zinagog kement hini a anavezfe Jezuz evid ar Mesiaz. 23 Ablamour da-ze o-doa lavaret e dud : « Oad a-walh e-neus, goulennit dioutañ e-unan ».\n24 Evid an eilved gwech, ar Farizianed a halvas dirazo an dén bet dall, hag a lavaras dezañ :\n— « Ro gloar da Zoue ! Ni ’oar, ni, eo an dén-se eur peher ».\n— « Hag eñ a zo eur peher ? N’ouzon ket. Eun dra a ouzon : dall e oan, ha bremañ e welan sklêr ».\n26 Lavared a rejont dezañ c’hoaz :\n— « Petra ’neus greet dit ? Penaoz e-neus digoret dit da zaoulagad ? »\n27 Hag eñ a respontas :\n— « Lavaret am-eus deoh dija, ha n’ho-peus ket selaouet. Perag e fell deoh kleved eur wech c’hoaz ? Ha c’hoant ho-pefe, c’hwi ive, da veza diskibien dezañ ? »\n28 Taoler a rejont malloziou warnañ, ha lavared :\n— « Te eo a zo diskibl dezañ. Ni a-vad a zo diskibien da Voizez. 29 Ni a oar e-neus Doue komzet da Voizez, mèd hemañ n’ouzom ket euz a beleh ez eo ».\n— « Souezuz eo kement-se ne ouezfeh ket euz peleh ez eo, goude m’e-neus digoret din va daoulagad. 31 Doue, her gouzoud a reom, ne zelaou ket ar beherien, med selaou a ra kement hini a enor Doue hag a ra e volontez. 32 Biskoaz n’eus bet klevet lavared e-nefe unan bennag digoret e zaoulagad d’eun dén ganet dall.\n33 « Ma ne vije ket hemañ a-berz Doue ne hellfe ober netra ».\n34 Respont a rejont dezañ :\n— « N’eus nemed pehed ahanout abaoe m’out ganet, hag e rez skol deom ! »\n35 Dond a reas Jezuz da gleved o-doa e daolet er-mêz, ha neuze e teuas d’e gavoud, hag e lavaras dezañ :\n— « Ha kredi a rez-te e Mab an Dén ? »\n36 Hag eñ ha respont :\n— « Ha piou eo, Aotrou, ma kredin ennañ ? »\n37 Jezuz a lavaras dezañ :\n— « Mad ! E weled az-peus, eñ eo a gomz ouzit ».\n38 An dén a respontas :\n— « Kredi a ran, Aotrou »\nHag e stouas dirazañ.\n39 Neuze e lavaras Jezuz :\n— « Me ’zo deuet er béd-mañ evid dougenn ar varnedigez-mañ : ma teuio ar re ne welent ket da weled, hag ar re a wéle da veza dall ».\n40 Klevet e oe e gomzou gand lod euz ar Farizianed a oa gantañ, hag e lavarjont dezañ :\n— « Ha ni, daoust ha dall e vefem-ni ive ? »\n41 Jezuz a respontas dezo :\n— « Ma vefeh tud dall n’ho-pefe ket a behed, med peogwir e lavarit : ni a well sklêr, ho pehed a jom » .\n1 — « E gwirionez, m’hel lavar deoh,\nan hini n’e d-a ket e kraou an deñved\n4 « P’e-neus kaset oll e re er-mêz,\nAn deñved a ya d’e heul,\n5 « Ne d-aint ket da heul eun dén all,\n6 Setu ar barabolenn lavaret gand Jezuz d’ar Farizianed, med ne gomprenjont ket ar pez a lavare dezo. 7 Ha Jezuz a lavaras dezo adarre :\n— « E gwirionez, e gwirionez m’hel lavar deoh,\n8 « Laeron ha tud fall eo\nar re oll a zo deuet em-raog ;\nmed an deñved n’o-deus ket o zelaouet.\n9 — « Me eo an nor :\nAn neb a antreo drezon a vo salvet ;\nmond ha dond a raio euz ar hraou d’ar mêz,\nMe ’zo deuet evid rei ar vuez d’an dud\n11 « Me eo ar Pastor Mad.\n12 « An hini n’eo nemed ar mevel,\nha n’eo ket-en ar pastor\npa n’eo ket an deñved e re dezañ,\npegwir n’eo nemed mevel\nha n’eo ket chalet gand an deñved.\n14 « Me eo ar Pastor Mad :\n15 « evel ma ’h anavez an Tad ahanon,\nha ma ’h anavezan, me ive, an Tad.\n16 « Deñved all am-eus c’hoaz ,\nha n’emaint ket er park-deñved-mañ.\n17 « Ma kar an Tad ahanon,\n18 « Dén e-béd ne denn anezi diganin,\na ro anezi ahanon va-unan ;\nGalloud am-eus d’he rei,\nha galloud am-eus d’he hemer en-dro.\nKement-se a zo bet gourhemennet din da ober a-berz va Zad ».\n— « Dalhet eo gand an droug-spered ; kollet e-neus e benn ; perag e selaouit enezañ ? »\n21 Med re all a lavare :\n— « N’eo ket aze komzou eun dén dalhet gand an droug-spered. Daoust hag eun droug-spered a hell digeri daoulagad tud dall ? »\n22 Edod o lida e Jeruzalem gouel an Dedi . Ar goañv a oa. 23 Jezuz a oa o vond hag o tond en templ, dindan porched Salomon. 24 Ar Juzevien en em zastumas en-dro dezañ hag a lavaras :\n— « Beteg pe vare e lezi ahanom en arvar ? Ma ’z out ar Hrist, hel lavar deom sklêr ».\n25 Jezuz a respontas dezo :\n— « Hel lavaret am-eus deoh ha ne gredit ket.\ndre ma n’oh ket euz va deñved.\n27 « Va deñved a zelaou va mouez ;\nhag int-i a zeu d’am heul.\n28 « Me ’ro dezo ar vuez peurbaduz ;\nha nikun n’o diframmo euz va dorn.\n29 « Va Zad e-neus roet anezo din,\n30 « Va Zad ha Me\nn’om nemed unan ».\n— « Greet em-eus dirazoh\nhag a zeu euz va Zad ;\ne fell deoh va labeza ? »\n— « Neo ket evid eun oberenn gaer eo e fell deom da labeza, med evid eul le-doued, o veza m’en em lakez Doue, te hag a zo eun dén ».\n— « Daoust ha n’eo ket skrivet en ho Lezenn :\n« Lavaret am-eus, c’hwi ’zo doueed ».\n35 « Ma teu ar Skritur da rei an ano a Zoue\nd’ar re a zo bet embannet dezo komzou Doue\n— ha ne hell ket ar Skritur beza kaset da ’fall —\n36 « penaoz neuze e lavarit\nd’an hini a zo bet santelleet gand an Tad\nha kaset gantañ d’ar béd :\nwar zigarez m’am-eus lavaret :\n« Mab Doue on ? »\n37 « Ma ne ran ket oberou va Zad,\n38 « Med ma ran anezo,\nevel m’emaon en Tad ».\n39 Neuze e klaskont eur wech c’hoaz kregi ennañ med tehed a reas a dre o daouarn.\n40 Jezuz a zistroas en tu all d’ar Jordan, el leh m’edo Yann o vadezi er penn kenta, hag e chomas eno.\n41 Kalz tud a zeue davetañ hag e lavarent :\n— « Yann, gwir eo, n’e-neus greet burzud e-béd, med gwir e oa kement e-neus lavaret diwar-benn an dén-ze ».\n1 C’hweh devez a-raog ar Pask e tigouezas Jezuz e Betania, el leh m’edo Lazar, an hini e-noa adsavet a-douez ar re varo. 2 Eur préd a oe roet en e enor ; Marta a oa o servicha, ha Lazar unan euz ar re a oa ouz taol gand Jezuz.\n3 Mari a gemeras eul luriad louzou c’hwez-vad, eoul nard pur a briz bras ; her skuilla a reas waj dreid Jezuz hag o zeha gand he bleo. Karget e oa an ti a-béz gand ar frond.\n4 Neuze e lavaras Judaz Iskariot, unan euz e ziskibien, hennez end-eûn hag a dlee e werza :\n5 — « Perag n’eo ket bet gwerzet al louzou c’hwez-vad-se tri hant diner, ha roet ar priz d’ar beorien ? »\n6 Komz a reas evel-se, n’eo ket a-vad en abeg ma oa chalet gand ar beorien, med en abeg ma ’z oa laer ; karget e oa euz ar yalh, hag e oa troet da laerez ar pez a veze lakeet enni.\n7 Hag e lavaras Jezuz :\n— « Lez anezi, dezi d’her mired evid an deiz ma vin sebeliet. 8 Peorien ho-po bepréd en ho touez, me a-vad n’ho-peus ket ahanon ganeoh evid atao ».\n9 Koulskoude eun niver braz a Juzevien o-doa klevet edo Jezuz eno hag e teujont, n’eo ket hebkén ablamour da Jezuz e-unan, med ive evid gweled Lazar e-noa savet a-douez ar re varo. 10 Neuze e tivizas Priñsed ar veleien lakaad Lazar ive d’ar maro, 11 peogwir e oa en abeg dezañ e kuitee anezo kalz Juzevien, hag e kredent e Jezuz.\n12 Antronoz, ar bobl tud deuet evid ar gouel a glevas edo Jezuz o tond da Jeruzalem. 13 Ha ganto skourrou gwez palmez, ez ejont en arbenn dezañ en eur grial :\n« Benniget an hini a zeu en ano an Aotrou,\n« Roue Israël ! »\n14 O veza kavet eun azenig, Jezuz a azezas warnañ evel m’eo skrivet :\n15 « N’ho-pet ket aon, merh Sion ;\nsetu da roue ’o tond\nazezet war azen yaouank eun azenez ».\n16 Er penn kenta, ne gomprenas ket an diskibien petra ’hoarveze, med goude m’e-noa Jezuz resevet gloar, e teuas da zoñj dezo e oa bet skrivet kement-se diwar e benn, hag an dra-ze end-eün eo a oa bet greet dezañ. 17 Koulskoude e roe testeni dezañ an dud a oa gantañ p’e-noa galvet Lazar er-mêz euz ar béz hag e zavet a-douez ar re varo. 18 Hag en abeg ive m’o-doa klevet e-noa greet ar zin-se e oa deuet an dud en arbenn dezañ. 19 Ar Farizianed a lavaras kenetrezo :\n— « Gweled a rit, ne hounezit netra, setu ma’z a an oll d’e heul ».\n— 20 Bez’ e oa Gresianed e-touez an dud pignet da Jeruzalem da geñver ar gouel . 21 Dond a rejont da gavoud Filip, hag a oa euz Betsaïda e Bro-Halilea, da houlenn outañ :\n— « Aotrou, ni ’garfe gweled Jezuz ».\n23 Jezuz a respontas evel-henn :\n— « Deuet eo an eur \nma tle Mab an Dén reseo e hloar.\n24 « E gwirionez, e gwirionez m’hel lavar deoh :\nAr hreunenn winiz taolet en douar,\nma ne varv ket,\nne zoug netra.\n26 « An neb a ’fell dezañ va zervicha\nra zeuio d’am heul,\nPetra ’lavarin ?\nTad, ro gloar d’az ano ! »\n28 Dond a reas neuze eur vouez euz an Neñv :\nha c’hoaz e roin gloar dezañ ».\n29 Ar bern tud a oa eno o-doa klevet ar vouez, hag e lavarent e oa bet eun tarz-kurun. Med lod all a lavare :\n— « Eun El eo e-neus komzet outañ ».\n30 Jezuz a gomzas a-nevez :\n— « N’eo ket evidon eo deuet ar vouez-se\n31 « Bremañ, Mestr ar béd \n32 « Ha me pa vin savet uhel diouz an douar,\n— « Desket on-eus dre al Lezenn e tle ar Hrist chom da viken. Perag ’ta e lavarez e tle Mab an Dén beza uhel-savet ? Piou eo eta ar Mab an Dén-se ? »\n35 Jezuz a respontas dezo :\n— « Ar sklêrijenn a zo c’hoaz en ho-touez\ne-keid ha m’ho-peus ar sklêrijenn,\n36 « E-keid ha m’ema ar sklêrijenn ganeoh,\nevid dond da veza tud a sklêrijenn ».\n37 Daoust dezañ beza greet kemend-all a zinou dirazo ne gredent ket ennañ. 38 Hag e teuas evel-se da wir komzou ar profet Izaiaz :\n« ar pez e-neus klevet euz or perz ?\n40 « Dallet e-neus o daoulagad\n41 Izaiaz a lavare kement-se rag m’e-neus gwelet e hloar ha komzet diwar e benn.\n42 Koulskoude, e-touez ar Pennou-Braz o-unan, kalz a gredas ennañ, med ablamour d’ar Farizianed, ne gredent ket henn diskleria, gand aon da veza taolet er-mêz euz ar zinagog. 43 Rag gwelloh e kavent ar hloar a zeu a-berz an dud eged ar hloar a zeu a-berz Doue.\n— « An hini a gréd ennon\nn’eo ket ennon eo e kréd,\n46 « Me eo ar sklêrijenn\n47 « Ma ’z eus unan bennag\nha n’o mir ket,\nn’eo ket me eo a varno anezañ,\nrag n’on ket deuet evid barn ar béd\nher barno d’an deiz diweza.\n49 « Ha me n’eo ket ahanon va-unan am-eus komzet,\neo e hourhemenn buez peurbaduz.\nevel m’e-neus an Tad hel lavaret din ».\nJEZUZ A WALH O ZREID D’E ZISKIBIEN\n2 E-pad eur préd, p’e-noa dija lakeet an diaoul e kalon Judaz, mab Simon Iskariot, ar zoñj d’e werza, 3 Jezuz, o houzoud e-noa e Dad laket pep tra etre e zaouarn, hag e oa deuet euz Doue hag e tistroe daved Doue, 4 a zav diouz taol, a denn e vantell, a gemer eul lienenn hag a lak anezi en-dro d’e zargreiz.\n5 Neuze e skuill dour en eur vasin hag en em ro da walhi treid e ziskibien, ha d’o zeha gand al lienen a oa en-dro dezañ.\n6 Dond a reas evel-se beteg Simon-Pèr hag hemañ a lavaras dezañ :\n— « Te Aotrou, gwalhi din va zreid ? »\n— « Ar pez a ran ne intentez ket bremañ, med diwezatoh e ri ».\n8 Pèr a lavaras dezañ :\n— « Gwalhi va zreid din-me ?, nann, ne walhi biken din va zreid ! »\nHa Jezuz dezañ :\n— « Ma ne walhan ket ahanout, n’az-po perz e-béd ganin ».\n— « Neuze, Aotrou, n’eo ket hepkén va zreid med ive va daouarn ha va ’fenn ».\n10 Lavared a reas Jezuz dezañ :\n— « An dén e-neus en em walhet n’e-neus ezomm e-béd mui da veza gwalhet, glan eo penn-da-benn.\n« Ha c’hwi a zo glan ; n’eo ket an oll ahanoh a-vad ».\n11 Rag gouzoud a ree piou a dlee e werza. Setu perag e-noa lavaret : « N’eo ket an oll ahanoh a zo glan ».\n« Hag intent a rit-hu ar pez am-eus greet deoh ?\n13 « Va envel a rit Mestr hag Aotrou,\nrag bez’ ez on.\n14 « M’am-eus-me, ho Mestr hag hoh Aotrou,\nc’hwi ive a dle gwalhi ho treid an eil d’egile .\n15 « Eur skwer am-eus roet deoh,\nevid ma reoh, c’hwi ive,\nevel m’am-eus greet deoh.\n16 « E gwirionez, e gwirionez m’hel lavar deoh,\nn’eo ket ar zervicher brasoh eged e vestr,\n18 « N’eo ket evidoh oll eo e komzan ;\nmed evid ma teuio da wir ar Skritur :\n« An hini a zebre ar bara ganin\n« e-neus savet e zeul a-eneb din ».\n19 « Hel lavared a ran deoh bremañ,\nevid ma kredoh « Ez On-me »\n20 « E gwirionez, e gwirionez m’hel lavar deoh :\na zigemer an hini e-neus kaset ahanon ».\n21 Goude beza komzet evel-se, e oe Jezuz strafuillet er spered, hag e tisklerias frêz :\n« E gwirionez, e gwirionez, unan ahanoh a zo o vond d’am gwerza ».\n23 Unan euz an diskibien, an hini end-eün a oa karet gand Jezuz, a oa astennet harp ouz Jezuz. 24 Simon Pèr a dennas e evez :\n« Goulenn ’ta euz piou ez eus ano gantañ ».\n25 An diskibl a zoublas war vruched Jezuz hag  a houlennas outañ :\n« Piou eo Aotrou ? »\n« An hini a ginnigin dezañ an tamm am-bo soubet ».\nHa Jezuz kemered an tamm e-noa soubet hag e rei da Judaz Iskariot, mab Simon. 27 D’ar mare-ze, p’e-noa kinniget an tamm-se dezañ, eh antreas Satan ennañ.\nJezuz a lavaras neuze :\n« Ar pez az-peus da ober, her gra buan ».\n28 Med nikun euz ar re a oa war al leh ne intentas perag e-noa lavaret kement-se. 29 O veza m’edo ar yalh gand Judaz, lod a zoñjas e-noa lavaret Jezuz dezañ prena ar pez a oa réd evid ar gouel, pe c’hoaz rei eun dra bennag d’ar paour.\n31 Pa oe eet Judaz er-mêz, e lavaras Jezuz :\n33 « Va bugaligou,\nn’emaon ganeoh nemed evid eun nebeud amzer ;\nha m’am-eus lavaret d’ar Juzevien :\n« D’al leh ma ’z an\nne hellit ket dond »,\ndeoh-c’hwi ive e lavaran bremañ kement-se.\n34 « Eur gourhemenn nevez a roan deoh :\nEvel m’am-eus-me ho karet\ne tleit, c’hwi ive,\n35 « M’ho-peus karantez an eil evid egile\n— « Aotrou, da beleh ez ez ? »\n— « D’al leh ez an, eme Jezuz,\nne héllez ket dond d’am heul bremañ,\nmed dond a ri diwezatoh ».\n37 — « Aotrou, eme Bèr, perag ne hellan ket mond d’az heul bremañ dioustu ? Va buez a roin evidout ».\n38 Jezuz a respontas :\nE gwirionez, e gwirionez m’hel lavar dit :\na-raog m’az-po va dinahet teir gwech.\nKredi a rit e Doue ;\n2 « E ti va Zad ez eus meur a zemeurañs.\nMa ne vije ket bet evel-se,\ndaoust ha lavaret am-bije deoh\nedon o vond da bourchas deoh eur plas ?\n3 « Ha pa vin eet d’e bourchas deoh,\nme a zeuio en-dro d’ho kemer ganin,\nevid ma vezoh, c’hwi ive,\nel leh m’emaon-me.\n4 « D’al leh ma ’z an,\nc’hwi a oar an hent ».\n— « Aotrou, n’ouzom ket da beleh ez ez ;\npenaoz e ouezfem an hent ? »\n6 Hag e lavaras Jezuz dezañ :\n— « Bez ez on-me an hent,\nar wirionez hag ar vuez .\nN’ez a dén d’an Tad,\n7 « Pegwir eh anavezit ahanon eh anavezit ive va Zad. A-vremañ eh anavezit anezañ, hag ho-peus e welet ».\n8 Neuze e lavaras Filip dezañ :\n— « Aotrou, diskouez ’ta deom an Tad,\nhag an dra-ze a zo a-walh evidom ».\n9 Hag e lavaras Jezuz dezañ :\n— « Keid-all a zo emaon ganeoh,\nha ne anavezez ket ahanon, Filip ?\nPenaoz e hellez-te lavared :\n« Diskouez deom an Tad ? »\n10 « Ha ne gredez ket emaon en Tad hag an Tad ennon ?\nn’eo ket ahanon va-unan eo e lavaran anezo.\n11 « Kredit ahanon :\nMe a zo en Tad hag an Tad a zo ennon ;\nkredit ablamour d’an oberou-ze.\n12 « Ya, e gwirionez m’hel lavar deoh :\n13 « Kement tra a houlennoh em ano,\nhag evel-se e vo roet gloar d’an Tad dre ar Mab.\nc’hwi a viro va gourhemennou ».\n16 « Me a bedo an Tad\nhag e roio deoh eur Skoazeller  all\nN’eo ket ar béd evid e reseo,\no veza ma n’her gwél ket\nMed c’hwi a anavez anezañ,\n18 « N’ho lezin ket emzivad ;\n19 « C’hoaz eur pennadig amzer,\nhag ar béd n’am gwelo mui,\nmed c’hwi am gwelo beo\nha c’hwi a vevo ive.\nha c’hwi ennon,\n21 An hini a zalh d’am gourhemennou\na vo karet gand va Zad ;\nhag en em ziskouezo dezañ ».\n22 Jud — n’eo ket Judaz Iskariot — a lavaras dezañ :\n— « Petra ’zo kaoz, Aotrou, ma ’z ez d’en em ziskouez deom ha n’eo ket d’ar béd ? »\na zalho d’am Homz\nn’eo ket va re-me int,\ne-pad m’emaon o chom ganeoh.\nva ’feoh a roan deoh.\nN’eo ket evel ma ro ar béd eo her roan deoh.\n28 « Klevet ho-peus ganin :\n« Mond a ran kuit hag e teuan davedoh ».\nablamour ma ’z an da gavoud an Tad,\n30 « Diwar vremañ ne gomzin nemeur ganeoh,\nrag o tond ema Priñs ar béd-mañ ;\ne gwirionez, n’e-neus galloud e-béd warnon.\n« Savit ! Deom a-hann ! » \nJEZUZ AR WINIENN WIRlON \n2 « Kement skourr ennon ha ne zougo ket a ’frouez\nevid ma tougo muioh a ’frouez.\n3 « C’hwi adal bremañ a zo net,\nablamour d’ar homzou am-eus lavaret deoh.\n4 « Ne hell ket eur skourr\nna c’hwi kennebeud,\n5 « Me eo ar winienn,\nc’hwi ar skourrou.\nevel ma reer d’eur skourr,\nhag e seho ;\n7 « Ma chomit ennon\nc’hwi a houlenno ar pez ho-po c’hoant,\n8 « Kement-mañ eo a roio gloar d’an Tad :\n9 « Evel m’e-neus va Zad karet ahanon,\nme ive am-eus ho karet ;\nevel ma choman me e karantez va Zad\nen eur vired e hourhemennou.\n11 « Kement-se am-eus lavaret deoh\nevid ma vo ennoh va levenez,\nha ma vo leun-barr ho levenez.\n12 « Hemañ eo va gourhemenn din-me :\nevel m’am-eus ho karet.\n13 « N’eus ket brasoh karantez\n14 « C’hwi ’vo mignoned din\n15 « N’eo ket an ano a zervicher a roan deoh hiviziken,\nrag ar zervicher ne oar ket petra ’ra e vestr.\nBremañ e roan deoh an ano a vignon,\n16 « N’eo ket c’hwi eo ho-peus choazet ahanon ;\nmed me eo am-eus ho choazet c’hwi,\nha roet karg deoh da vond :\n17 « Ar pez a hourhemennañ deoh\n18 « M’e-neus ar béd kasoni ouzoh,\nc’hwi a ouezo e-neus bet kasoni ouzin da genta.\nMed n’oh ket euz ar béd ;\nAr zervicher n’eo ket brasoh eged e vestr.\nM’o-deus gwall-gaset ahanon,\nc’hwi ive a vo gwall-gaset ganto.\nablamour d’am ano,\nrag n’anavezont ket\nha ma n’am-bije ket komzet outo,\nn’o-dije pehed e-béd ;\nmed bremañ n’o-deus digarez vad e-béd d’o ’fehed.\n24 « Ma n’am-bije ket greet en o-zouez an oberou-ze\nha n’e-neus dén all e-béd greet,\nn’o-dije ket a behed.\nMed bremañ, goude m’o-deus gwelet,\nar gomz a zo bet skrivet en o Lezenn :\n« Kasaet o-deus ahanon heb abeg ».\n26 « Pa zeuio ar Skoazeller\nEñ a roio testeni diwar va ’fenn.\n27 « ha c’hwi, d’ho tro, a roio testeni din, ablamour m’emaoh ganin abaoe ar penn kenta ».\n2 Taolet e vezoh er-mêz euz ar zinagogou ;\nd’an hini ho lakaio d’ar maro,ma kredo dezañ kinnig da Zoue eur zakrifis.\nablamour n’o-deus anavezet nag an Tad na me.\nevid m’ho-po soñj, pa zeuio an eur,\nam-boa o lavaret deoh ;\nn’am-eus ket o lavaret abaoe ar penn kenta\no veza m’edon ganeoh ».\nha ne houlenn nikun ahanoh ouzin :\n« Da beleh ez ez ? »\n6 « Hag ablamour m’am-eus lavaret an dra-ze deoh\n7 « Med me a lavar deoh ar wirionez :\nrag ma ne ’z an ket kuit,\ner hontrol, ma ’z an kuit,\n8 « Hag eñ a ziskouezo sklêr d’ar béd\nhag ar varnedigez .\ne kement ha ma ’z an daved va Zad,\nha n’am gweloh mui.\ne kement ha m’eo bet barnet dija\n12 « Kalz traou all am-eus c’hoaz da lavared deoh,\nmed n’oh ket evid o dougenn bremañ.\n13 « Pa vo deuet ar Spered a Wirionez,\nrag n’eo ket anezañ e-unan eo e komzo,\n15 « Kement a zo d’an Tad a zo din,\nsetu perag am-eus lavaret deoh :\n« evid henn diskleria deoh ».\n16 « C’hoaz eun nebeud amzer\nha n’am gweloh mui,\nha c’hoaz eun nebeudig amzer\nhag am gweloh ».\n17 Neuze e lavaras kenetrezo lod euz e ziskibien :\n— « Petra ’lavar deom :\n« C’hoaz eun nebeudig amzer\n« ha n’am gweloh mui,\n« ha c’hoaz eun nebeud amzer\n« hag am gweloh ? »\nPe c’hoaz :\n« Daved va Zad emaon o vond. »\n18 Lavared a reent eta :\n« Petra eo « an nebeud amzer-ze » ; ne intentom ket petra ’fell dezañ lavared ».\n19 O houzoud o-doa c’hoant da ober goulennou outañ, e lavaras Jezuz dezo :\n— « Klask a rit gouzoud kenetrezoh,\npetra ’fell din lavared gand :\n« C’hoaz eun nebeud amzer\nC’hwi a ouelo hag a hirvoudo,\nendra ma vo laouenedigez gand ar béd :\nC’hwi a vo glaharet,\no veza m’eo deuet ar mare eviti.\nMed p’he-deus ganet he hrouadur,\nn’he-deus mui a zoñj euz he foan\no veza ma ’z eus deuet eun dén er béd.\n22 « Evel-se, c’hwi a zo bremañ en dristidigez,\nhag al levenez-se ne vo dén d’he lemel diganeoh.\nE gwirionez, e gwirionez m’hel lavar deoh,\n24 « Beteg-henn n’ho-peus goulennet netra em ano.\nhag e vo leun-barr ho levenez ».\nAN TREH D’AR BED\n25 « Lavaret am-eus an traou-ze deoh\n26 « En deiz-se e houlennoh em ano,\nrag m’ho-peus va haret\nha m’ho-peus kredet ez on deuet euz a Zoue.\nhag e tistroan da gavoud va Zad ».\n29 E ziskibien a lavaras dezañ :\n— « Setu ma komzez didroidell bremañ hag e lezez a-gostez pep doare damguz. 30 Bremañ e houzom eh anavezez pep tra, ha n’az-peus ket ezomm e rafe dén goulennou ouzit. Setu perag e kredom ez out deuet euz a Zoue ».\n31 Ha Jezuz a respontas dezo :\n— « Kredi a rit bremañ !\nMed n’emaon ket va-unan ;\n33 « An traou-ze am-eus lavaret deoh\nevid m’ho-po ar peoh ennon.\nmed ho pet fiziañs ;\ntreh on bet d’ar béd ».\n1 Goude beza komzet evel-se, e savas Jezuz e zaoulagad war-zu an Neñv hag e lavaras :\n— « Tad, deuet eo an eur :\nRo gloar d’az Mab,\n2 « hag, evel m’az-peus roet galloud dezañ war bep dén,\nma’h anavezint ahanout\nTe ha n’eus Doue gwirion ebed nemedout,\nha ma ’h anavezint an hini az-peus digaset,\n4 « Roet am-eus gloar dit war an douar,\nd’an dud az-peus tennet euz ar béd\neo diganit e teu kement az-peus roet din ;\nha kredet eo gwir az-peus va digaset ».\n9 « Me a béd evito ;\n11 « N’emaon mui er béd,\nendra ma ’z an davedout.\nevel ma ’z om-ni unan.\n12 « Keid ha m’on bet ganto,\nar re az-peus roet din ;\nha n’eus aet nikun da goll\np’emaon c’hoaz er béd,\neuz va levenez en he féz.\nablamour n’int ket euz ar béd,\nevel m’a n’on ket, me kennebeud, euz ar béd.\n15 « N’eo ket o zenna euz ar béd\n16 « N’int ket euz ar béd,\nevel n’on ket, me, kennebeud, euz ar béd.\n17 « Gra ma vint gouestlet dit dre ar wirionez :\n18 « Evel m’az-peus kaset ahanon er béd,\nevid ma vint, d’o zro,\n21 « Gra dezo beza unan hepkén ennon\nevel m’emaout-te, Tad, ennon\nha me ennout ;\nevel ma ’z om-ni unan,\nevel m’az-peus karet ahanon.\n24 « Tad, ar re az-peus roet din,\nme a ’fell din e vefent ganin\nel leh m’emaon,\nablamour m’az-peus va haret\n25 « Tad just, gwir eo\nn’e-neus ket ar béd anavezet ahanout,\n26 « Roet am-eus dezo da anaoud, er-vad, da ano,\nhag henn ober a rin c’hoaz,\n1 O veza komzet evél-se, ez eas Jezuz, e ziskibien ouz e heul, en tu all d’ar froud Sedron. Eno e oa eul liorz hag eh antreas enni, Eñ hag e ziskibien.\n— « Piou a glaskit ? », emezañ dezo.\n5 Hag int-i respont :\n— « Jezuz a Nazared ».\nJezuz a lavaras dezo :\nJudaz, an trubard, a oa ganto. 6 P’e-noa lavaret dezo « Me eo ! » ez ejont war a-dreñv hag e kouezjont d’an douar. 7 Eur wech c’hoaz e houlennas outo :\n— « Piou a glaskit ? »\nHag int-i lavared :\n— « Hel lavaret am-eus deoh, Me eo. Mar d-eo Me eo a-glaskit, lezit ar re-mañ da vond kuit ».\n9 Evel-se e teuas da wir ar pez e-noa lavaret Jezuz : « N’am-eus kollet nikun euz ar re az-poa roet din ».\n10 Simon-Pèr a dennas ar hleze a oa gantañ, hag e skoas mevel ar Beleg-Braz, o troha dezañ e skouarn dehou ; Malkuz ’oa ano ar mevel-se.\n11 Med Jezuz a lavaras dezañ :\n— « Lak da gleze er feur. Penaoz ! Daoust ha ne evin ket ar halirad roet din gand va Zad ? »\n13 Kas a rejont anezañ da genta da di Annaz ; hemañ a oa tad-kaer da Gaifaz, Beleg-Braz er bloavez-se. 14 Kaifaz eo an hini e-noa roet d’ar Juzevien an ali-mañ : « Gwelloh eo deom e varfe eun dén hepkén evid ar bobl ».\n15 Hogen, da heul Jezuz e oa deuet Simon-Pèr hag eun diskibl all . An diskibl-mañ a oa anavezet gand ar Beleg-Braz. Antreal a reas gand Jezuz e porz ar Beleg-Braz.\n16 Pèr a-vad a oa chomet e-tal an nor er-mêz ; an diskibl all, an hini anavezet gand ar Beleg-Braz, a yeas er-mêz, a gomzas d’ar borziéréz, hag a reas da Bèr antreal. 17 Neuze, ar borziéréz yaouank a lavaras da Bèr :\n— « Ha n’out ket, te ive, unan euz diskibien an dén-ze ? »\n— « N’on ket ! »\n18 Ar zervicherien hag ar warded a oa o tomma ouz eun tan glaou o-doa greet, rag yen ’oa an amzer. Pèr a oa ive ganto o tomma.\n20 Respont a reas Jezuz dezañ :\n— « Komzet am-eus sklêr d’ar béd, kelennet am-eus bepréd er zinagog hag en templ, el leh m’en em vod ar Juzevien, ha n’am-eus lavaret netra e kuz. 21 Perag eo ouzin me e rez goulennou ? Goulenn ouz ar re o-deus klevet ar pez am-eus lavaret dezo. Ar re-ze a oar mad ar pez am-eu : lavaret ».\n22 O kleved kement-se, unan euz ar zoudarded a oa war a leh a roas eur garvanad da Jezuz, en eur lavared :\n— « E-giz-se eo e respontez d’ar Beleg-Braz ? »\n23 Hag e respontas Jezuz dezañ :\n— « M’am-eus komzet fall, diskouez perag ; med m’am eus komzet mad, perag skei ganin ? »\n25 Hogen, Pèr a oa war al leh, o tomma. Lavared a rejont dezañ :\n— « Ha n’out ket, te ive, unan euz e ziskibien ? »\nNah a reas hag e lavaras :\n26 Unan euz servicherien ar Beleg-Braz, kar d’an hini e-noa Pèr trohet dezañ e skouarn, a lavaras :\n— « Ha n’eo ket te eo am-eus gwelet el liorz asamblez gantañ ? »\n28 Neuze e oe kaset Jezuz euz ti Gaifaz da di ar gouarnour, a-bréd diouz ar mintin. Ar re o-doa e zigaset ne antrejont ket gand aon da veza saotret, hag evid gelloud debri ar Pask .\n29 Pilad a zeuas eta er-mêz d’o havoud hag a lavaras :\n— « Petra’damallit d’an dén-ze ? »\n30 Respont a rejont :\n— « Ma ne vije ket eun torfetour n’or-bije ket e laket etre da zaouarn ».\n31 Ha Pilad dezo :\n« Kemerit anezañ, c’hwi hoh unan, ha barnit anezañ hervez ho Lezenn ».\nAr Juzevien a lavaras dezañ :\n— « N’on-eus ket a zroad da lakad eun dén d’ar maro » .\n33 Neuze e tistroas Pilad e diabarz an ti-lezvarn. Gelver a reas Jezuz, ha lavared dezañ :\n— « Ha bez’ ez out-te roue ar Juzevien ? »\n34 Respont a reas Jezuz :\n— « Hag ahanout da unan e lavarez kement-se, pe re all o-deus hel lavaret dit diwar va ’fenn ? »\n35 Respont a reas Pilad :\n— « Daoust hag eur Juzeo on-me ? Da bobl ha Priñsed ar Veleien o-deus da laket etre va daouarn. Petra az-peus greet ? »\nHa Jezuz d’e dro :\n36 — « Va Rouantèlèz n’eo ket euz ar béd-mañ. Ma vije bet va Rouantèlèz euz ar béd-mañ, o-dije va zervicherien stourmet evid mired na vijen lakeet etre daouarn ar Juzevien. Med n’eo ket euz ar béd-mañ va Rouantèlèz ».\n37 Hag e lavaras Pilad dezañ :\n— « Neuze ’ta ez out roue ? »\n— « Hel lavared a rez, roue on, ha ganet on, ha deuet er béd evid rei testeni d’ar wirionez, ha kement hini a zo dén a wirionez a zelaou va mouez ».\n38 Hag e lavaras Pilad dezañ :\n— « Petra eo ar wirionez ? »\n— « Ne gavan ennañ abeg e-béd d’e gondaoni. Med ar hiz a zo ganeoh e rofen e ’frankiz d’eur prizoniad da geñver ar Pask. Daoust ha plijoud a rafe deoh e rofen deoh roue ar Juzevien ? »\n40 Neuze e stagjont adarre da grial en eur lavared :\n— « N’eo ket hemañ, med Barabbaz ».\n2 Ar zoudarded a vlañsonas eur gurunenn greet gand spern hag he lakeas war e benn ; gwiska ’rejont dezañ eur vantell ruz. 3 Tostaad a reent outañ hag e lavarent :\n— « Salud, roue ar Juzevien ! »\n4 Pilad deuet er-mêz eur wech c’hoaz a lavaras d’ar Juzevien :\n— » Sellit, e zigas a ran deoh er-mêz. Red eo deoh gouzoud ne gavan ennañ abeg e-béd d’e gondaoni ».\n5 Neuze e teuas Jezuz er-mêz gand ar gurunenn spern hag ar vantell ruz. Hag e lavaras Pilad :\n— « Setu an dén ! »\n6 Ouz e weled, Priñsed ai Veleien hag o zud a youhas :\nPilad a lavaras dezo :\n— « Kemerit anezañ, c’hwi hoh-unan, hag e stagit ouz ar groaz. Evidon-me, ne gavan abeg e-béd ennañ d’e gondaoni ».\n— « Ni on-eus eul Lezenn, hag hervez al Lezenn-se, e tle mervel rag m’e-neus en em lakeet Mab da Zoue ».\n8 O kleved kement-se, e krogas muioh a aon c’hoaz e Pilad. 9 Antreal a reas adarre en ti hag e lavaras da Jezuz :\n— « Euz a beleh out ? »\n10 Ha Pilad, neuze dezañ :\n— « Din-me eo e chomez heb lavared netra ? N’ouzout ket eta am-eus galloud da rei dit da ’frankiz, ha galloud da staga ahanout ouz ar groaz ? »\n— « Galloud e-bed n’az-pefe warnon, ma ne vije ket bet roet dit euz an Neñv. Setu perag e-neus brasoh pehed an hini e-neus va lakeet etre da zaouarn ».\n12 Diwar neuze e klaske Pilad an tu da rei dezañ e ’frankiz :\n— « Ma lezez anezañ da vale, n’out ket mignon da Zezar ; rag kement hini en em lak da roue a ya a-eneb da Zezar ».\n13 O veza kleved kement-se e reas Pilad digas Jezuz er-mêz, hag eh azezas war e gador a varner, el leh anvet Lithostrotos, en hebreeg : Gabbatha.\n14 Derhent ar Pask e oa, war-dro kreizteiz, hag e lavaras Pilad d’ar Juzevien :\n15 Med ar re-mañ a youhas :\n— « D’ar maro ! d’ar maro ! ouz ar groaz ! »\nHa Pilad a-nevez :\n— « Ha red eo din staga ho roue ouz ar groaz ? »\nPriñsed ar veleien a respontas :\n— « N’on-eus kén roue nemed Sezar ».\nJEZUZ LAKEET D’AR MARO\n17 Kemered a rejont eta Jezuz. Sammet euz e groaz, ez eas Jezuz er-mêz euz kêr, evid mond d’eul leh anvet « ar glopenn », en hebreeg « golgotha ». 18 Eno eo e oe staget ouz ar groaz, ha daou all gantañ, unan a beb tu dezañ, ha Jezuz e kreiz.\n19 Pilad a reas ive eur skritell hag he lakeas ouz ar groaz, skrivet warni kement-mañ : Jezuz a Nazared, roue ar Juzevien.\n21 Beleien-Vraz ar Juzevien a lavaras da Bilad :\n— « Na skrivit ket « Roue ar Juzevien », med kentoh : « Hemañ e-neus lavaret beza roue ar Juzevien ».\n— « Ar pez am-eus skrivet, am-eus skrivet ».\n24 Kenetrezo e lavaras ar zoudarded :\n— « Arabad deom freuza anezi, med tennom anezi d’ar zord, evid gouzoud da biou e vo ».\nEvel-se e teue da wir komzou ar Skritur :\n— « Lodennet o-deus va dillad kenetrezo, ha va zae o-deus tennet d’ar zord ».\n25 En he zav, e kichenn kroaz Jezuz, edo e vamm, ha c’hoar e vamm, Mari, gwreg Kleofaz, ha Mari-Madalen.\n26 O weled evel-se e vamm hag en he hichenn an diskibl a gare, e lavaras Jezuz d’e vamm :\n— « Maouez, setu aze da vab ».\n27 Goudeze e lavaras d’an diskibl :\n— « Setu aze da vamm ».\n28 Goudeze, Jezuz, o houzoud e oa kaset peb tra gantañ da benn, a lavaras, evid ma teufe da wir ar Skritur :\n— « Sehed am-eus ».\n29 Bez’ e oa eno eur pod leun a winègr ; lakeet e oa e penn eur gorzenn hizop  eun tamm spoue, karget a winègr, ha tosteet ouz genou Jezuz. 30 Kerkent ha m’e-noa kemeret ar gwinègr e lavaras Jezuz :\n31 Hogen ar Juzevien, o veza m’edod da zerhent ar zabat, evid na jomfe ket ar horvou ouz ar groaz da zeiz ar zabat — Ha braz e oa an devez sabat-se — a houlennas digand Pilad ma vefe torret dezo o diwesker ha ma vefent savet kuit.\n32 Dond a reas ar zoudarded, terri a rejont e ziwesker d’ar henta ha goudeze d’an eil euz ar re a oa bet staget ouz ar groaz gand Jezuz.\n35 An hini e-neus gwelet a ro testeni a gement-se, ha gwirion eo e desteni ; hennez a oar e lavar ar wirionez evid ma kredoh, c’hwi ive.\n36 C’hoarvezet eo kement-se evid ma teufe da wir ar Skritur :\n« Askorn e-béd dezañ ne vo torret ».\n37 Ha c’hoaz en eul leh all e lavar ar Skritur :\nDond a reas eta Jozef ha kas gantañ korv Jezuz. 39 Dond a reas ive Nikodem, eñ hag a oa bet dija, en noz, o weled Jezuz. Digas a reas gantañ eur hemmesk mir hag aloez, eur hant lur bouez bennag.\n40 Kemer a rejont eta korv Jezuz, her gronna gand lurennou, ha skuilla warnañ louzeier c’hwez-vad, hervez an doare sebelia gand ar Juzevien.\n41 El leh ma oa bel staget Jezuz ouz ar groaz e oa eul liorz, hag el liorz-se eur béz nevez ne oa bet lakeet dén e-béd ennañ c’hoaz.\n1 D’an deiz kenta euz ar zizun, da houlou-deiz, pa oa teñval c’hoaz, ez eas Mari Madalen d’ar béz, hag e welas e oa lamet kuit ar mên diwarnañ.\n2 D’ar réd e tistro da gavoud Simon-Pèr hag an diskibl all, an hini a oa karet gand Jezuz, hag e lavaras dezo :\n— « Lamet o-deus an Aotrou euz ar béz, ha n’ouzon ket e peleh o-deus e lakeet ».\n3 Neuze ez eas Pèr hag an diskibl all er-mêz, hag ez ejont d’ar béz.\n6 D’e dro war e lerh, eh erruas ive Simon-Pèr, hag ez eas e-barz ar béz.\n8 Neuze eo eh antreas d’e dro er béz an diskibl all, an hini a oa digouezet da genta. Gweled a reas hag e kredas.\n9 Beteg neuze n’o-doa ket c’hoaz komprenet ar Skritur pa lavare e tlee Jezuz sevel a-douez ar re varo.\n10 Goudeze e tistroas an diskibien d’ar gêr.\n11 Mari a-vad a oa chomet er-mêz, e-tal ar béz, hag a ouele. E ser gouela e soublas e diabarz ar béz, 12 hag e welas daou El, gwisket e gwenn, azezet el leh m’oa bet astennet korv Jezuz, ’unan ouz ar penn hag egile ouz an treid.\n13 — « Maouez, emezo dezi, perag e ouelez ? »\nHi a respontas :\n— « Kaset o-deus ganto va Aotrou, ha n’ouzon ket e peleh o-deus e lakeet ».\n15 Jezuz a lavaras dezi :\n— « Maouez, perag e ouelez ? Piou a glaskez ? »\nHi hag a grede dezi e oa al liorzour, a lavaras dezañ :\n— « Aotrou, m’az-peus kaset anezañ ganit, lavar din e peleh az-peus e lakeet, ma ’z in d’e gerhad ».\nDistrei a reas-hi ha lavared en hebreeg :\n— « Rabbouni ! » da lavared eo : « Mestr ».\n17 Jezuz a lavaras dezi :\n— « N’ez a ket da douch ouzin, rag n’on ket c’hoaz pignet daved va Zad ; med kerz da gavoud va breudeur, ha lavar dezo : « Pignad a ran daved va Zad hag ho Tad, daved va Doue hag ho Toue ».\n18 Mari-Madalen a zeuas da gemenn d’an diskibien :\n— « Gwelet am-eus an Aotrou, ha setu amañ ar pez e-neus lavaret din ».\n19 D’an deiz-se ive, hag a oa deiz kenta ar zizun diouz an noz, ha goude ma oe bet, gand aon rag ar Juzevien, prennet doriou an ti el leh m’edo an diskibien, e teuas Jezuz.\nChom a reas en e-zav en o-zouez, hag e lavaras dezo :\n21 A-nevez e lavaras Jezuz dezo :\n— « Ar peoh ra vezo ganeoh ! Evel m’e-neus va Zad kaset ahanon, me ho kas d’am zro ».\n22 Goude ar homzou-ze, e c’hwez warno en eur lavared :\n23 « Ar re ho-po pardonet dezo o ’fehejou, e vezint pardonet dezo, hag ar re ho-po o dalhet outo e vezint dalhet outo ».\n24 Tomaz a-vad, unan euz an diskibien, an hini anvet Gevell, n’edo ket ganto pa oa deuet Jezuz.\n— « Gwelet on-eus an Aotrou ! »\nMed eñ a lavaras dezo :\n— « Ma ne welan ket en e zaouarn ar merk euz an tachou, ma ne lakan ket va biz e toullou an tachou ha va dorn en e gostez, nann me ne gredin ket ».\n26 Eiz devez goude, edo adarre an diskibien en ti ha Tomaz a oa ganto. Jezuz a zeuas ; an oll doriou a oa serret ; hag eñ, en o-zouez, a lavaras dezo :\n27 Goudeze e lavaras da Domaz :\n— « Lak da viz amañ, ha gwél va daouarn, tosta da zorn ha lak anezañ em hostez ; paouez da veza diskredig, deus da veza dén a feiz ».\n28 — « Va Aotrou ha va Doue ! » eme dezañ Tomaz.\n— « Ablamour m’az-peus va gwelet az-peus kredet. Eüruz ar re o-deus kredet hep beza gwelet ».\n30 Stank eo ar burzudou all bet greet gand Jezuz dirag e ziskibien, ha n’int ket skrivet el levr-mañ.\n31 Ar re-mañ a zo bet skrivet ablamour deoh da gredi eo Jezuz ar Hrist Mab Doue, ha ma helloh, o kredi, kaoud ar vuez en e ano .\n1 Goudeze en em ziskouezas adarre Jezuz d’e ziskibien war ribl mor Tiberiad ; ha setu amañ penaoz e tremenas an traou.\n3 Lavared a reas Simon-Pèr :\n— « Da besketa emaon o vond ».\nAr re all a lavaras dezañ :\nHag ez ejont er-mêz, ha pignad er vag ; med e-pad an nozvez-se ne bakjont netra.\n5 Lavared a reas dezo :\n— « Paotred, n’ho-peus ket a besked ? »\n— « Nann » emezo dezañ.\n6 Lavared a reas dezo :\n— « Taolit ar roued en tu dehou d’ar vag hag e kavoh ».\n7 Neuze e lavaras da Bèr an diskibl karet gand Jezuz :\nO kleved e oa an Aotrou, e wiskas Pèr eun tamm dillad — rag en noaz edo — hag e lammas er mor. 8 An diskibien all a zeuas gand ar vag, o stleja ar roued leun a besked ; n’edont ket gwall bell diouz an douar : eur hant metrad bennag. 9 Pa oent diskennet en douar, e weljont eun tan glaou beo, ha warnañ pesked ha bara.\n— « Digasit euz ar pesked emaoh o paouez paka ».\n11 Simon-Pèr a bignas en-dro er vag hag a zachas d’an douar ar roued leun a besked braz, a oa anezo kant tri hag hanter kant ; ha daoust dezo da veza ken niveruz ne oa ket roget ar roued.\n12 Jezuz a lavaras dezo :\n— « Deuit d’ho tijuni ».\nNikun euz an diskibien na grede goulenn outañ :\n— « Piou out ? »\n14 An trede gwech a oa da Jezuz d’en em ziskouez d’e ziskibien abaoe m’oa savet a-douez ar re varo.\n15 Goude ar préd, e lavaras Jezuz da Zimon-Pèr :\n— « Simon, mab da Yann, ha kared a rez ahanon muioh eged ar re-mañ ? »\n— « Ya, Aotrou, te a oar e karan ahanout ».\n— « Bez pastor va deñvedigou ».\n16 Evid an eilved gwech, e houlennas Jezuz outañ :\n— Simon, mab Yann, ha kared a rez ahanon ? »\n— « Ya, Aotrou, te ’oar e karan ahanout ».\n— « Bez pastor va deñved ».\n17 Evid an trede gwech, e lavaras :\n— « Simon, mab Yann, ha kared a rez ahanon ? »\nPèr a oa glaharet, o veza m’e-noa Jezuz goulennet outañ evid an trede gwech  : « Ha karet a rez ahanon », hag a respontas dezañ :\n— « Aotrou, te anavez peb tra ; goud a houzoud mad e karan ahanout ».\nHag e lavaras Jezuz dezañ :\n18 « E gwirionez, e gwirionez, m’he lavar dit : pa oas yaouank, e lakees da-unan da houriz en-dro dit, hag ez ees d’al leh ma karez ; med pa vi deuet koz, eh astenni da zaouarn, hag unan all a lako dit da houriz, hag a gaso ahanout d’al leh ne fell ket dit ».\n19 Kement-se e lavaras Jezuz evid rei da intent dre beseurt maro e tlee Pèr renta gloar da Zoue. Ha goude ar homzou-ze, e lavaras c’hoaz :\n20 O veza distroet, Pèr a welas o tond war e lerh an diskibl karet gand Jezuz, an hini e-noa, e-pad ar goan, soublet war e vruched ha goulennet outañ : « Piou eo an hini a zo o vond da werza ahanout ? »\n21 P’her gwelas e lavaras Pèr da Jezuz :\n— « Hag evid hemañ, petra ’zigouezo gantañ ? »\n— « Ma fell din e chomfe beteg ma teuin en-dro, petra ’ra an dra-ze dit ? Evidout-te, deus d’am heul ».\n23 Diwar ar gomz-ze e savas ar vrud e-touez ar vreudeur ne varvfe ket an diskibl-se. E gwirionez, n’e-noa ket lavaret dezañ ne varvfe ket, med : « Ma fell din e chomfe beteg ma teuin en-dro, petra ’ra an dra-ze dit ? »\n25 Kalz traou all a zo bet greet c’hoaz gand Jezuz, ha ma vefent skrivet hini hag hini, ne hellfe ket ar béd a-béz, a gav din, rei plas d’al levriou a vefe réd skriva.


Perifetes - Wikipedia\nPerifetes (henc'hresianeg : Περιφήτης) a oa anv meur azen e mojennoù Hellaz kozh.\nAr ramz[kemmañ | kemmañ ar vammenn]\nPerifetes, pe Korynetes ("douger an horzh"), a oa ur ribler, un horzh gantañ dalc'hmat, hag ur ramz kamm anezhañ evel e dad, Hefaistos. Antikleia e oa vamm. Hervez mojennoù all e oa mab da b-Poseidon.\nE kêr Epidauros edo o chom, hag eno e vadaoue hag e laere ar veajourien en me gave gantañ gant e horzh.\nP'edo an haroz Theseüs o vonet da Aten e lazhas an hailhevod hag e kasas e horzh gantañ.\nOuzhpenn ar ramz-se a voe dezhañ an anv Perifetes avat:\nur c'habiten eus Troia a varvas dindan taolioù Teukros, mab da d-Telamon.\nur c'habiten eus Mykenai mab da g-Kopreos. Lazhet e voe, hag eñ brezelour ampart, gant Hektor e brezel Troia.\nur mab ganet da Nyktimos, roue Arkadia, gant ur pried kleiz, rak hennezh n'en doa bet nemet ur verc'h (Filonome), digant e wreg Arkadia. Gant se eo e genderv Arkas, mab da g-Kallisto, a voe roue war e lerc'h.\nAdtapet diwar « https://br.wikipedia.org/w/index.php?title=Perifetes&oldid=1769391 »\nKemmoù diwezhañ degaset d'ar bajenn-mañ d'an 13 Gwe 2017, da 11:24.


Stumm eus an 10 Gen 2019 da 11:56\nreplaced: s e → s e (3) using AWB\nStumm eus an 2 Du 2017 da 16:03 (kemmañ)\nStumm red eus an 10 Gen 2019 da 11:56 (kemmañ) (dizober)\nD (replaced: s e → s e (3) using AWB)\nDaouzekvet bugel an Dilenner [[Philipp Wilhelm von der Pfalz]] e oa. He mamm e oa [[Elisabeth Amalie von Hessen-Darmstadt]]. Savet e voe gant he c'hoarezed e kastell Neuburg en Alamagn. Koant e oa, hogen rok ivez.\nEn 1689, pa varvas pried kentañ ar roue [[Carlos II]], Marie Louise d'Orléans, e rankas e vinistred hastañ kavout ur wreg nevez dezhañ. Dibabet e voe Maria Anna von der Pfalz-Neuburg e-touez meur a hini all dre an abeg ma oa frouezhus maouezed he ziegezh: 17 bugel he doa bet he mamm. Ouzh penn e oa c'hoar da [[Eleonore Magdalene von der Pfalz]], pried an Impalaer santel [[Leopold Iañ an Impalaeriezh Santel|Leopold Iañ]], ha mat e kaved kreñvaat al liammoù gant skourr aostrian an [[Tiegezh Habsburg]].\nKuitaat Madrid a rankas Maria Anna ober, ha mont da chom da gêr [[Toledo]], ma vevas en [[Alcazar Toledo|Alcazar]] kozh er baourentez. Meur a lizher a skrivas d'he ziegezh, en Alamagn, da c'houlenn skoazell.\nAdtapet diwar « https://br.wikipedia.org/wiki/Dibar:MobileDiff/1820900 »


Pedennou all - Le Diocèse de Quimper et Léon\nAccueil - Prier et célébrer - Les prières en breton - Pedennou ar c’hristen - Pedennou all\nME ’ANZAO DIRAG DOUE / Je confesse à Dieu\nE penn-kentañ an oferenn, ec’h anzavomp dirak Doue ez omp pec’herien. Goulen a reomp sikour ar Werc’hez Vari hag an holl sent, deomp da gaout ar pardon digant Doue.\nMe ’anzao dirag Doue oll-c’halloudeg,\nha dirazoc’h, va breudeur,\nam-eus pehet braz dre zoñj, dre gomz,\ndre ober ha dre jom héb ober.\nRag-se e c’houlennan digand ar Werhez Vari,\nan êlez hag an oll zent,\nha diganeoc’h, va breudeur,\npedi Doue evidon.\nPlijet gant Doue oll-c’halloudeg\nkaoud trugarez ouzom,\npardoni deom or pehejou\nha kas ahanomp d’ar vuez peurbaduz.\nAmen. Je confesse à Dieu tout-puissant,\nOui, j’ai vraiment péché,\nnous fasse miséricorde ;\nAKT A FEIZ\nMa Doue, me gred stard\nen oll gwirioneziou ho peus disklêriet,\nhag a gelenez deom dre an Iliz,\nabalamour ma ’z oc’h ar wirionez hec’h-unan,\nha ne c’hellit na fazia nag on lakaat da fazia. Mon Dieu, je crois fermement\ntoutes les vérités que tu as révélées\nparce que tu ne peux ni te tromper,\nAKT A ESPERAÑS\nesperoud a ran gand eur fiziañs stard\ne roï deom,\ndre veritou Jezuz Krist,\nho kras er béd-mañ\nha, ma talc’han d’ho kourhemennou,\nan eürusted peurbadel er béd all,\nabalamour ho peus her prometet\nha ne zislarit ket ho komzou. Mon Dieu,\nque tu nous donneras,\net, si j’observe tes commandements,\nAKT A GARANTEZ\nMa Doue, me ho kar a-greiz kalon\ndreist kement tra ’zo,\nAbalamour ma ’z oc’h ar vadelez hec’h-unan ;\nme ’gar ivez va nesa eveldon va-unan\nabalamour d’ho karantez. Mon Dieu, je t’aime de tout mon cœur\nMa Doue, pec’het am-eus a-eneb deoc’h\nhag a-eneb d’am breudeur ;\nmed diganeoc’h e teu ar pardon.\nDigemerit eta ma c’heuz,\nha roit din an nerz\nda veva hervez ho karantez. Mon Dieu, j’ai péché contre toi\nmais près de toi je trouve le pardon.\nde vivre selon ton amour.\nKenta stasion : Jezuz barnet d’ar maro.\nHeb beza kavet gwir abeg ebed evid e lakaad d’ar maro, o-deus goulennet digand Pilat lakaad laza anezañ. Ob 13,28\nEil stasion : Jezuz a zamm e groaz.\nAn hini ne zoug ket e groaz ha ne zeu ket d’am heul ne hell ket beza diskibl din. Lk 14,27\n3ved stasion : Jezuz a gouez evid ar wech kenta.\nMa kouez, ne vo ket diskaret oll, rag an Aotrou a zalh e zorn. Salmou 36 (37),24\n4ved stasion : Jezuz a ’n em gav e vamm Zantel.\nE vamm a vire an oll draou-ze en he halon. Lk 2,52\n5ved stasion : Simon a Ziren a zikour Jezuz da zougen e groaz.\nEr poaniou a houzañvan evidoh e kavan bremañ va levenez, hag ar pez a jom da houzañv evid peurleunia trubuillou Jezuz Krist, eo a zougan em horv va-unan evid e gorv dezañ, da lavared eo an lliz. Kol 1,24\n6ved stasion : Veronik a zec’h e vizaj da Jezuz.\nEñ eo ar skeudenn euz an Doue na weler ket. Kol 1,15\n7ved stasion : Jezuz a gouez evid an eil gwech.\nDilezet e-neus peb tra, kemeret gantañ ar stad a sklav, o tenna da stad an dud ha, diouz e zoare anavezet evel eun den. En em izelleet e-neus, o tond da veza sentuz beteg mervel ha mervel war eur groaz. Fil 2,7-8\n8ved stasion : Merhed Jeruzalem o leñva war Jezuz.\nMerhed Jeruzalem, na ouelit ket warnon-me ; gouelit kentoh warnoh hoh-unan ha war ho pugale ! Lk 23,28\n9ved stasion : Jezuz a gouez evid an trede gwech.\nPiou a zo heñvel ouz an Aotrou on Doue ?… Adsevel a ra an ezommeg euz ar boultrenn, diwar an teil e sao ar bobl. Salm 112 (113),5.7\n10ved stasion : Jezuz tennet e zillad digantañ.\nAr re a wel ahanon a zo ganto komzou trenk, c’hoarzin goap a reont hag heja o ’fenn… Lodenna ’reont va dillad etrezo, ha war va gwiskamant e tennont plouz. Salm 21 (22),8.19\n11ved stasion : Jezuz staget ouz ar groaz.\nHa me, pa vezin savet uhel diouz an douar, me a zacho an oll davedon. Yn 12,32\n12ved stasion : Jezuz a varv war ar groaz.\nVa Doue, va Doue, perag az-peus va dilezet ? Mk 15,34\n13ved stasion : Jezuz a zo diskennet euz ar groaz et remis à sa mère.\nEn distro d’e boaniou, e welo ar sklêrijenn, ha madou e-no e walc’h. Is 53,11\n14ved stasion : Jezuz a zo lakeet er bez.\nAr hreunenn winiz taolet en douar, ma ne varv ket, ne zoug netra. Yn 12,24\nPEDENN SANT BERNEZ DA VARI\no Gwerhez Vari ken trugarezuz,\nN’eo bet morse klevet\ne vefe bet dilezet\nhini ebed euz ar re o-deus en em erbedet\nouz ho kwarez,\npe goulennet ho skoazell,\npe azgoulennet ho pedenn.\nKreñv gand ar fiziañz-se,\nO Gwerhez ar gwerhezed, o va mamm,\ne teuan beteg ennoc’h,\nhag o klemm dindan pouez va fehejou,\ne stouan e-harz ho treid.\nO Mamm ar Gomz en em c’hreet den,\nna zisprizit ket va fedennou,\nmed selaouit anezo a-vad\nha plijet ganeoc’h o zeveni. Amen. Souvenez-vous\nDINDAN HO KWAREZ (Sub tuum praesidium)\nAr gosa pedenn da Vari (araog ar bloaz 300)\nDindan ho kwarez ec’h en em dennom,\nSantez Mamm da Zoue !\nNa zisprizit ket or pedennou en on dienez,\nmed a beb dañjer, on dilivrit,\nO bepred Gwerhez, gloriuz ha benniget ! Sous ta garde, nous nous réfugions,\nNe méprise pas nos prières dans nos détresses,\nmais de tout dangers, délivre-nous\nO toujours Vierge, glorieuse et bénie !\nPEDENN L. DE GRANDMAISON DA VARI\nMirit ennon eur galon a vugel,\nglan ha treuzweluz ’vel eun eienenn.\nGrit din kaoud eur galon eeun,\nha ne zaour ket an tristidigeziou :\neur galon dreist d’en em rei,\nténer da druezi ;\neur galon feal ha brokuz,\nha n’ankounac’ha mad ebed\nha ne zalc’h drougrañs euz droug ebed.\nGrit din eur galon dous hag izel,\no kared heb goulenn en-dro,\nlaouen o steuzia en eur galon all\ndirag ho Mab divin (doueel) ;\neur galon ledan ha dizoñv,\nha ne gloz dirag dizanaoudegez ebed,\nha ne skuiz dirag dizeblanted ebed ;\neur galon chalet gand gloar Jezuz-Krist,\ngloazet gand e garantez\ngand eur gouli ha ne barefe nemed er baradoz.\n(L.de Grandmaison, sj.) Sainte Marie, Mère de Dieu,\nqui ne savoure pas les tristesses :\nPEDENN AN TAD A FOUCAULD\nEn em rei a ran deoh,\nGrit ahanon ar pez a blijo deoh.\nForz petra a rafeh ahanon,\nE trugarekaan ahanoh ;\nPrest on da beb tra,\nDigemered a ran peb tra.\nGand m’en em raio ho polontez ennon,\nEn hoh oll grouadurien ;\nLakaad a ran va ene etre ho taouarn,\nE rei a ran deoh, va Doue,\nGand oll garantez va halon.\nO veza ma karan ahanoh\nHa ma ’z eo din eun ezomm a garantez\nEn em rei\nHag en em lakaad etre ho taouam heb muzul\nGand eur fiziañs vraz meurbed\nPeogwir ez oh va Zad. Mon Père,\nJe suis prét à tout,\nPEDENN AR MAMM TEREZA\nva daouarn a fell dit da dremen an devez-man\no sikour ar re baour hag ar re glañv o-deus ezomm :\nAotrou, hirio e roan dit va daouarn.\nva zreid a fell dit da dremen an devez-mañ\no weladenni ar re o-deus ezomm eur mignon :\nAotrou, hirio e roan dit va zreid.\nva mouez a fell dit da dremen an devez-mañ\no komz gand ar re o-deus ezomm komzou a garantez :\nAotrou, hirio e roan dit va mouez.\nva c’halon a fell dit da dremen an devez-mañ\no kared peb den\nhepkén peogwir eo eun den :\nAotrou, hirio e roan dit va c’halon. » Jésus,\ntu veux mes mains pour passer cette journée\nà aider les pauvres et les malades qui en ont besoin :\ntu veux mes pieds pour passer cette journée\nà visiter ceux qui ont besoin d’un ami :\ntu veux ma voix pour passer cette journée\nà parler avec ceux qui ont besoin de paroles d’amour :\nSeigneur, je te donne aujourd’hui ma voix.\ntu veux mon coeur pour passer cette journée\nuniquement parce que c’est un homme :\nSeigneur, je te donne aujourd’hui mon cœur.»\n(Bse Mère Teresa de Calcutta, 1910-1997,\nPensées spirituelles, Mediaspaul, 2000)\nPEDENN DAG HAMMARDKJOLD\nRa vo santellet hoc’h ano – nann va hini.\nHo rouantelez deuet deom – nann va hini.\nHo polontez bezet greet – nann va hini.\nC’hwi hag a zo dreist deom,\nC’hwi hag a zo unan ahanom,\nC’hwi hag a zo ive ennom.\nRa c’hello an oll ho kweled – ennon-me ive,\nRa c’hellin prepar hoc’h hent,\nRa c’hellin ho trugarekaad,\nEvid kement a vo roet din,\nRa c’hellin ive nompaz ankounac’haad\nEzommou ar re all,\nDalhit ahanon en ho karantez\n’Vel ma fello deoc’h e vefe dalhet an oll em hini.\nSekretour meur an ONU euz 1953 da 1961) Que Ton nom soit sanctifié – non le mien.\nQue Ton règne vienne – non le mien.\nQue ta volonté soit faite – non la mienne.\nToi qui es aussi en nous.\nQue tous, puissent Te voir – en moi aussi,\nQue je puisse préparer Ta voie,\nQue je puisse Te rendre grâces,\nPour tout ce qui me sera donné,\nQue je puisse aussi ne pas oublier\nLes besoins des autres,\ncomme Tu voudras que tous soient gardés dans le mien.


Distruj – Radio Kerne\nAn abadenn punk !\nDistruj #17 : Norzh Iwerzhon\nSetu skipailh Distruj o kas ho tivskouarn war hentoù teñval ha feuls Iwerzhon an Norzh. Deus mare an Troubles betek ar Brexit, met atav gant ur vandenn orin punk (pe rap). Kaoz ‘vo deus an Istor neuze, deus emgannoù, deus al label Good Vibration a-raok echuiñ gant strolladoù a-vremañ. Ur veaj etre straedoù lous Belfast ha Derry. Bec’h dezhi!\nVictim – Strange Thing By Night\nRunnin’ Riot – Lost Generation\nToxic Waste – A Song For Britain\nProblem Patterns – Day And Age\nUtopie – Jamais\nSyndrome 81 – Tu ne me dois rien\nIf you hate the british army\nLabourat a-hed ar sizhun, el labouradeg pe en interim, o c’hortoz mall warnout kloc’h fin an devezh ; pe chom dilabour, diarc’hant, ha straniñ. An dibab o deus graet Maelig ha Tangi : skwatiñ ur gambr ‘benn enrollañ un abadenn a gaso punk hag oi! ‘mod kozh en ho tivskouarn un eurvezh ‘pad. C’hwezh ar broletaerien.ezed hag ar foban.ez.ed en ho radio, e-koun kumun Pariz!\nL’infanterie sauvage – Eh Oh\nLes rats – Poubelle trouve un job\nDidier Wampas – Punk ouvrier\nLa souris déglinguée – Rockers\nDeath right boys – Working\nSilent drama – I hate work\nKronstadt – Commune\nRené Binamé – L’heure de la sortie\nCock Sparrer – Working\nTachanka – Né pour être chômeur\nMolodoï – La complainte des ouvriers\nLe mors aux dents – Patron\nSheila – L’heure de la sortie\nDistruj #14 : Best-of 2020\nEil abadenn e Roazhon City ar miz-mañ. Un dibab o deus graet Maelig ha Tangi eus an tonioù ha strolladoù int bet plijet ganto er bloavezh 2020, ur Best-Off gant ur miz dale ! Strolladoù Roazhon ‘vo klevet en abadenn evel-just, met ivez, Europa pe Stadoù Unanet. A-raok kregiñ ganti ez aimp war-zu stourmoù Bielorusia pe Tunizia… pe Lieuron gant tonioù punk, rap ha tekno ‘vit ur wezh ! Gant ur rubrikenn nekro ‘echuo an abadenn.\nRoll an tonioù :\nMolchadoma – Lenindgradsiy blues\nEl General – Rayes\nCRAN – Samedi minuit\nLa inquisiciòn -1991\nMetrö – Coup d’envoi\nAbuse – Frieenemies\nThe Mall – An answer\nMorgana – Stanchi\nEzded – Sérotopunk\nBéton Armé – Au bord du goufre\nForce Majeur – Noirceur\nRotten Minds – You’ll never see me again\n2vn evit kompren… perak e vev ar maouezed hiroc’h eget ar baotred


Pajenn:Morvan - Buez ar Zent, 1894.djvu/381 - Wikimammenn\nPajenn:Morvan - Buez ar Zent, 1894.djvu/381\n28 a Vae\nsant aogustin, eskop kantorberi\nkaer oc’h euz lavaret aze; biskoaz n’em boa klevet traou ker kaer; mes evit c’hoaz ne c’houzounn ket petra da zonjal anezho. Goulskoude, p’oc’h deuet euz a geit all dre garantez evidon, ne c’houzanvinn ket e ve great ann heg pe glasket trabas ouzhoc’h; me ro kounje d’ehoc’h da brezeg e peb leac’h etouez va zujidi. »\nEthelbert en doa c’hoant ez aje Aogustin hag he goumpagnunez da jom da Gantorberi, ar gear-benn euz he rouantelez. Mont a rejont rak ehun, hag eno e vevent egiz ma veve guech all ann Ebestel. Tremen a reant ho amzer o iun, o pedi, o kastiza ho c’horf dre bep seurt pinijennou, hag o veza m’oa distag ho c’haloun dioc’h holl draou ann douar, oant prest ato da skuill ho goad evit ar feiz.\nE kichen Kantorberi ez oa eun iliz goz, lezet enn abandoun gant ar Vretouned, hag eno e veze ar rouanez oc’h ober he devosionou. Enn iliz-se ive eo e prezege ar visionerien, e lavarent ho offerenn hag e selebrent ho offisou. A nebeut a nebeut eur maread paianed a guiteaz servich ann doueou faoz hag a resevaz ar vadiziant. Ar roue he-unan a anavezaz erfin ar virionez euz ar relijion gristen, ha da heul ar roue eunn niver braz euz he zujidi a droaz kein d’ann idolou.\nAogustin a deuaz neuze e Frans evit beza sakret eskop dre urs ar pab, ha pa oue distro da Vro-Zaoz, e kendalc’haz da brezeg gant kement a frouez ma vadezaz betek dek mil den da zeiz Nedelek. Raktal e kasaz daou gannad da Rom da c’houlenn misionerien nevez, ha goudeze, dre ar c’halloud en doa bet evit kement-se digant sant Gregor, e sakraz he-unan daou eskop all evit he zikour da c’hounit ar Zaozon d’ar feiz.\nAr miraklou a rea ar zant-ma a greske c’hoaz ann nerz a roe Doue d’he gomzou. Evelse en devoue ann eur da velet abarz mervel Bro-Zaoz holl, kouls lavaret, oc’h adori ar guir Doue, ha setu perak e oue leshanvet Abostol ar vro-ze. Mont a eure da reseo enn env ar rekoumpans dleet d’he labouriou, er bloaz 604 var a lavar lod, pe er bloaz 607 evel a lavar lod all.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/381&oldid=137583 »


Syntaxe du breton moderne - Wikipedia\nSyntaxe du breton moderne\nSyntaxe du breton moderne — 1710-1972 zo ul levr diwar-benn yezhadur ar brezhoneg gant René Le Gléau. Embannet e voe e 1973 gant Éditions La Baule er Baol-Skoubleg, a voulle ar gelaouenn Al Liamm ivez.\nPeurwerzhet e oa e dibenn ar bloavezhioù 1990, neuze e tivizas an oberour e adwelout hag e greskiñ ; adembannet e voe adalek 1999 dindan an anv Études syntaxiques bretonnes.\n3 Diwar-benn kemmadurioù\nDister a-walc'h e oa lodenn an ereadurezh el levrioù yezhadur e 1973. Ne veze kavet gwir zisplegadurioù nemet e Yezhadur Bras ar Brezhoneg, met ret e oa bezañ brezhoneger evit gallout e lenn.\nGrammaire bretonne Roparz Hemon (1941) a oa un tamm skort war an danvez.\nSetu amañ taolenn al levr.\nGallek eo Syntaxe du breton moderne ; doujet ez eus bet da ziviz an oberour.\nIntroduction (§ 1-2)\nEn e bennad digeriñ e skriv an oberour ez eus bet nebeut a emdroadur er brezhoneg etre deroù an XVIIIvet kantved ha 1971. Yezh skrivagnerien vrezhonek hanterenn gentañ an XXvet kantved eo kalon al levr, gant An Dour en-dro an inizi Youenn Drezen (embannet e 1932) da bennskouer.\nTri mare zo en emdroadur ereadurezh ar brezhoneg abaoe ar c'hrennvrezhoneg hervez René Le Gléau :\n- ur mare klasel (1710-1864), gant Charlez ar Brizh ha Goulven Morvan ;\n- ur mare tremen (1865-1924), gant Lan Inisan (1826-1891) ha Frañsez Vallée (1860-1949) ;\n- ur mare arnevez (1925-1971), gant Abeozen ha Roparz Hemon\nI. La Proposition (§ 3-86)\n1. Le groupe verbal (§ 3-22)\n- la forme verbale § 4-9\n- la particule modale § 10-12\n- les pronoms personnels § 13-19\n- les mutations § 20-22\n2. Les modes (§ 23-46)\n- l'impératif et l'optatif § 23\n- le subjonctif § 24-27\n- le conditionnel § 28-32\n- l'indicatif § 33-42\n- le participe et l'infinitif § 43-46\n3. Le groupe nominal (§ 47-67)\n- le pluriel des noms § 47\n- les déterminatifs § 48-52\n- les mutations § 53-67\n4. Le groupe adverbial et la préposition (§ 68-80)\n5. Structure de la proposition (§ 81-86)\nII. La Phrase (§ 87-133)\n1. La coordination (§ 87-90)\n2. Les subordonnées volitives (§ 91-93)\n3. Les complétives énonciatives (§ 94-98)\n4. Les circonstancielles de temps, de cause, de condition (§ 99-115)\n5. Les circonstancielles de comparaison, de concession, de conséquence, de manière (§ 116-128)\n6. Les relatives (§ 129-133)\nConclusion (§ 134)\nTableau récapitulatif des mutations usuelles (§ 135)\nTableau de la conjugaison de BEZAN (§ 136)\nTableau analytique des matières\nTable analytique des citations classées par auteur et par ouvrage avec renvoi aux paragraphes de la Syntaxe\nDiwar-benn kemmadurioù[kemmañ | kemmañ ar vammenn]\nN'eus ket a gemmadurioù, hervezañ,\nen anv-gwan-verb : e vamm benniget, divroidi milliget, bugale karet ;\ner renadenn-anv : Bro Breizh, kêr Gwengamp, lezenn Moizez, Anna Breizh, kristenien Kerne, beleion Treger ;\nwar-lerc'h hanter, holl, mil.\nwar-lerc'h hanter: ne ro nemet ur skouer, an hanter kantved, goude menegiñ 132 gwechad studiet. Ne seblant ket ober ar c'hemm etre hanter dirak un anv-kadarn ha dirak un anv-gwan.\nwar-lerc'h holl: ne ro nemet ur skouer, an holl droug, goude menegiñ 39 gwechad studiet. Ne seblant ket ober ar c'hemm etre holl hag an holl.\nwar-lerc'h mil: peder skouer roet diwar 14 studiet; meneg ebet eus mil c'hast, mil boan, mil vad, nag eus mil bennozh, mil mallozh, mil micher.\nPa vez kemmadurioù a-wechoù (er skouerioù roet gantañ) e lavar a-wechoù eo gwell tremen hep ober,\nevit anvioù ar gwez: ur wezenn kraoñ, met peurvuiañ ne vez ket heuliet e ali;\nevit an endalc'had: ur werennad gwin ruz, met an daou a vez kelennet;\ne-barzh ar vein (pajenn 66), met peurvuiañ ne vez ket heuliet e ali;\nwar-lerc'h sant, santez, eme, met peurvuiañ ne vez ket heuliet e ali, gwelout anvioù evel Sant-Varzhin-an-Oud ;\ner renadennoù-anv war-lerc'h re ha hini, pezh a seblant poellek, met n'eo ket ali an holl,\nwar-lerc'h an anvioù-badez (Per Kemener), pezh a seblant kontrol d'ar boazioù.\n↑ Vi-koukoug ; An dour en-dro d'an inizi eo an titl gwirion.\n↑ sic, e-lec'h BEZAÑ\n↑ § 62, p. 60 ; pep skouer zo daveennet.\n↑ § 63, pp. 60-62 ; resisaat a ra an aozer ez eo bet doujet d'ar reolenn-se betek 1924 ; pep skouer zo daveennet.\n↑ § 53, p. 52 ; goude holl : 17 kemmadur diwar 132 skouer ; goude hanter : 12 kemmadur diwar 39 skouer ; goude mil : 10 kemmadur diwar 14 skouer, met en unsilabennoù pe e frammoù digemm.\n↑ Tennet eus Notennoù diwar-benn ar Gelted kozh.\nAdtapet diwar « https://br.wikipedia.org/w/index.php?title=Syntaxe_du_breton_moderne&oldid=1775435 »\nKemmoù diwezhañ degaset d'ar bajenn-mañ d'an 17 Du 2017, da 13:15.


Région_Bretagne - Klask peñse La Cordelière\nAndré Malraux, navire de recherche du DRASSM déployant sur la zone de prospection différents moyens de détection électronique nécessaires à la caractérisation d'anomalies susceptibles de signaler les épaves recherchées. Frédéric Osada / Images Explorations/ DRASSM\nDa-geñver he folitikerezh evit talvoudekaat ar glad he deus divizet Rannvro Breizh skoazellañ ar c’houlzad furchadegoù nevez-se asambles gant Rann an Enklaskoù Arkeologel Danzour ha Danvor e Ministrerezh ar Sevenadur (DRASSM). Kaset e vo ar c’houlzad furchadegoù en-dro gant al lestr skiantel "André Malraux", betek an 13 a viz Gouere. Ar pal : adkavout peñseoù Marie-la-Cordelière hag ar Regent, daou lestr brudet-kaer hag a oa aet d’ar strad e doureier Breizh, etre Mulgul Brest ha Beg Lokmazhe e 1512.\nFurchet e vo dindan ar mor e lec’hioù ma n’eus bet graet enklask ebet betek-henn, en un takad 25 km2 dezhañ nepell diouzh antre Mulgul Brest. E bourzh al lestr e vo ur skipailh ur pemzek den bennak ennañ : arkeologourien danvor, istorourien eus Skol-veur Kreisteiz Breizh hag eus ar stroll a laz skiantel war Istor ar mor, robotegouriens eus ENSTA (Skol vroadel uhel an teknikoù araokaet) Brest, geomorfologourien eus an EFREMOR ha prizachourien eus ar SHOM (servij hidrografek hag oseanografek ar verdeadurezh).\nSavet e oa bet Marie-la-Cordelière e 1498 war urzh an dugez Anna Vreizh. D’ar c’houlz-se e oa unan eus al listri kreñvañ a oa e flodad Breizh. D’an 10 a viz Eost 1512, da-heul un emgann dreistordinal enep an arme saoz, etre Mulgul Brest ha Beg Lokmazhe, e reas peñse asambles gant ar Regent, ar vegenn eus an armada saoz, a oa o stourm outi bourzh-ha-bourzh. Abaoe n’eus bet gwelet roud ebet eus al listri aet d’ar strad ouzhpenn 500 vloaz zo…\nSikouret e vez an arkeologiezh danvorel gant ar Rannvro\nUn hêrezh eo an arvor e Breizh, rak-se he deus divizet ar Rannvro ober enor d’an arkeologiezh danvorel da-geñver he folitikerezh evit lakaat ar glad war wel. Setu m’he doa lañset ur galv d’ar raktresoù e 2016, NEPTUNE e anv, evit reiñ skoazelloù arc’hant d’an oberoù war dachenn an arkeologiezh danvorel. Talvezout a ra NEPTUNE koulz er mor, en aod vev hag en aberioù, rak n’eo ket bet diskoache c’hoazh an holl deñzorioù a zo dindan ar mor e Breizh, a-hed an arvor 2 730 km dezhañ hag an 800 enezenn pe enezennig, pell ac’hano.\nPublié le Friday, July 13, 2018


The Legend of Korra – Book 4 : Balance | Soubenn ar geek\nThe Legend of Korra – Book 4 : Balance\nUr sapre lamm en amzer a zo etre trede ha pevare levr Korra. Tri bloaz zo tremenet abaoe m’eo bet gloazet Korra ha cheñchet eo kalz an traoù. Pep hini a zo aet gant e hent…\nE keit ma oa Korra o pareañ ez eus bet savet un arme gant Kuvira, ur plac’h eus Zaofu, evit klask lakaat urzh e rouantelezh an Douar. Sikouret he deus kalz met buan e tiskouez ne fell ket dezhi laoskel an danvez roue da gemer ar galloud. Korra eus he zu a glask un doare da vont en tu-hont d’he aon. Ur sapre kameo a vo neuze evit sikour anezhi! 😀\nA bep seurt traoù a dremen er bloavezh-mañ, evit ar familh Beifong, evit Asami… Dedennus-tre ‘m eus kavet ha c’hoant moa bepred da vont pelloc’h! Dipitet on bet un tamm gant ar rann «eñvorennoù» ar pezh ne oa ket bet a-raok hag a zo un tech displijus er skinwel, dreist-holl e-barzh ur stirrad gant ken nebeut a rannoù! (war a seblant e oa abalamour da abegoù ekonomikel evel-just) Ma, ur sapre bloavezh eo memestra, marteze pas ken kreñv hag an trede evidon-me met dedennus hag a gloz ar stirrad en un doare mat. Daoust din kavout n’eo ket a live gant The Last Airbender, n’emañ ket pell tamm ebet, ret eo anzav 🙂\nEvel-just, n’hallan ket chom hep komz eus ar pezh a vez dizoloet er fin tout hag en deus graet trouz bras, Korra o vezañ harozez gentañ ur stirrad bevaat evit ar vugale o vezañ divreviat! Kinnig a ran deoc’h mont da lenn pennad Bryan Konietzko war e vlog ma fell deoc’h.\nStirrad bevaat amerikan bet krouet gant Bryan Konietzko ha Michael Dante DiMartino. 13 rann 22 munut bet skignet evit ar wech kentañ war lec’hienn Nick.com etre an 3 a viz Here 2014 hag an 19 a viz Kerzu 2014.\nThis entry was posted on Meurzh 3, 2015 at 6:00 g.m. and is filed under Stiradoù, webstiradoù ha skinwel with tags faltazi, familh, mignoniezh, politikerezh.\tYou can follow any responses to this entry through the RSS 2.0 feed. You can leave a response, or trackback from your own site.\n2 Respont to “The Legend of Korra – Book 4 : Balance”\nMeurzh 4, 2015 e 1:37 g.m.\nE-keñver revelezh, n’eo ket ken souezhus-se. Bez soñj eus “Ranma 1/2”. Cheñch rev a rae pa veze glebiet. Bremañ ez eus un haroz-ez nevez Shezow, ur paotr lakaet ur walenn vurzhudus en e viz ha setu deuet da blac’h. Ha ne anavezan ket nemeur a dra er filmoù bevaat savet e Japan pe e lec’h all. Me ‘gav din e vefe peadra da sevel un dezenn war an danvez :p\nMeurzh 5, 2015 e 4:49 g.m.\nCheñch rev n’eo ket souezhus, tremen eus arallreviad da daoureviad a zo souezhusoc’h! Memestra emañ en istor he deus Korra un darempred gant Mako, an holl tudennoù a zo gant darempredoù paotr-plac’h hepken. Ur sapre tra e oa gwelet div blac’h asambles en un darempred romantel (ha revel moarvat met n’eo ket bet diskouezet evel-just), an harozez ouzhpenn! Ur stirad amerikan eo ouzhpenn. E Bro Japan evel-just ez eus bet gwelet seurt traoù dija, met ur bern traoù all a zo bet gwelet dija evito ^^” (breudeur ha c’hoarezed ha me oar me!).


Kaozeal:The Great Silkie of Sule Skerry - Wikipedia\nKaozeal:The Great Silkie of Sule Skerry\nFazioù en droidigezh[kemmañ ar vammenn]\nUn draen zo en droidigezh Emañ ur vagerez douarel azezet o kanañ,... : ma n'eo ket kemmet ar yezhadur, n'haller ket lakaat ur rener amstrizh d'ar verb emañ. Neuze e vo kemmet ganin. Bianchi-Bihan (kaozeal) 30 Ebr 2017 da 08:58 (UTC)\nUr fazi all : :Ma derc'hel tost hoc'h eus, ma derc'hel start hoc'h eus, ... ar verb hoc'h eus n'hall ket bezañ implijet gant derc'hel, a zo un anv verb ... betek -hen e vez implijet derc'hel gant ar verb-skoazell ober, ha gant hoc'h eus e ranker ober gant dalc'het. Met marteze eo skrivet ar c'hontrol en oberennoù nevez dianav din? Bianchi-Bihan (kaozeal) 30 Ebr 2017 da 09:05 (UTC)\nAdtapet diwar « https://br.wikipedia.org/w/index.php?title=Kaozeal:The_Great_Silkie_of_Sule_Skerry&oldid=1747338 »\nKemmoù diwezhañ degaset d'ar bajenn-mañ d'an 30 Ebr 2017, da 09:05.


Banniel Suis - Wikipedia\nBanniel war zouar\nDegemeret e 1848; 1899\nBanniel Suis eo banniel broadel hag ofisiel Kengevread Suis. Ur c'harrez ruz eo gant ur groaz wenn en e greiz.\n3 Banniel ar Groaz Ruz\nDaoust ma n'eo bet degemeret nemet nevezik 'zo (1848) ha reolennet abaoe 1889 e kaver meneg eus ur groaz wenn war ur foñs ruz implijet gant armeoù Suis abaoe ar XIVvet kantved. Diazezet eo war ardamezioù kanton Schwyz, unan eus an tri c'hanton diazez eus ar c'hengevread. Banniel Savoia, ur vro nes, a zo kar dezhañ.\nKenfeurioù[kemmañ | kemmañ ar vammenn]\nKarrez eo banniel Suis, koulz ha reoù ar c'hantonioù. En tu-hont da Suis n'eus nemet ur stad er bed a-gement he deus ur banniel karrez, ar Vatikan an hini eo. Ar bannieloù en implij war al listri o devez dre vras ar c'henfeurioù boasoc'h 2:3.\nBanniel Suis evit al listri.\nBanniel ar Groaz Ruz[kemmañ | kemmañ ar vammenn]\nDiazezet eo banniel ar Groaz Ruz war banniel Suis. Eilpennet e oa bet al livioù.\nBanniel ar Groaz Ruz.\nAdtapet diwar « https://br.wikipedia.org/w/index.php?title=Banniel_Suis&oldid=1967857 »\nKemmoù diwezhañ degaset d'ar bajenn-mañ d'an 22 C'hwe 2022, da 07:10.


« An tad sach brec’h », ur gontadenn skeudennaouet ha lusket àr ar prim\nUr vouezh, un akordeoñs, ur sakso, skeudennoù é tonet àr-wel dirak ho taoulagad ; asampl, an eil é respont d’egile e pakont ur gontadenn farsus, lan a varzhoniezh. Kontadenn an Tad sach brec’h an hani eo. Piv eo an « tad » ? Ul lapous kuzhet e deun ur stêr, é spial aze a-c’houde kantvedoù. Razh an dud a oui a-walc’h e lonk ar vugale a gred tostaat re doc’h an dour. Olier avat, ne gred ket e seurt mojennoù...\nOrganisateurs : Ti Douar Alre, Kerlenn Sten Kidna, Mairie de Plumergat\nLieu : Salle de Plumergat


Kevre Kampioned an UEFA - Wikipedia\nKevre Kampioned an UEFA\n(Adanvet e 1992)\nPerzheger da Kib ar bed kluboù ar FIFA\nDreistkib an UEFA\nKampion 2021 Chelsea (2vet titl)\nPennkampion Real Madrid (13 titl)\nKevre Kampioned UEFA (UEFA Champions League), bet krouet e 1955 hag anvet Kib ar c'hleuboù kampion european betek 1992, zo ur gevezhadeg mell-droad hag a vez dalc'het bep bloaz gant an UEFA (Union of European Football Associations).\nEno emañ ar c'hleuboù gwellañ eus ar c'hevandir europat (ha reoù Israel ha Kazakstan ivez). Ar gevezhadeg mell-droad etrekleuboù brudetañ en Europa eo, dirak Lig Europa.\nAr skipailh a c'hounez ar gevezhadeg zo perzheget diouzhtu evit ar bloaz o tont. Kemer a ra perzh ivez e Kib ar bed kluboù ar FIFA hag e Dreistkib an UEFA (ur c'hroga enep trec'herien Kevre ar Gampioned ha re Kevre Europa).\nSkipailh ar Chelsea, gantañ an titl abaoe nav bloaz, eo ar c'hleub titlet ar muiañ er gevezhadeg-mañ, eilvet kib gounezet gantañ.\nAdtapet diwar « https://br.wikipedia.org/w/index.php?title=Kevre_Kampioned_an_UEFA&oldid=1985922 »\nKemmoù diwezhañ degaset d'ar bajenn-mañ d'an 12 Ebr 2022, da 13:54.


Banniel Danmark - Wikipedia\nAnv (pe lesanv): Dannebrog\nDegemeret e 1625 (ent-ofisiel)\n██ ruz 186C\n██ gwenn (liv)\nBanniel Danmark, lesanvet Dannebrog, zo ruz gant ur groaz wenn ; div vrec'h ar groaz n'emaint ket e-kreiz met tostoc'h d'an tu diabarzh, ma vez staget ar banniel. Ur groaz evel-se a gaver ivez war bannieloù ar stadoù all zo e Skandinavia (Sveden, Norvegia, Finland hag Island) ha war bannieloù broioù bihanoc'h (Inizi Faero, Inizi Åland...). En amzer ma oa unanet Danmark ha Norvegia (1536 – 1814) e veze implijet an Dannebrog e Norvegia ivez. N'eo nemet e 1821 e voe degemeret ent-ofisiel banniel Norvegia.\nBanniel Danmark eo ar c'hoshañ banniel er bed zo implijet c'hoazh evit ur stad. Ar roudoù koshañ anezhañ a gaver er XIVvet kantved. A-raok an amzer-se e veze implijet ur banniel warnañ skeudenn ur vran e Danmark, evel e broioù all Skandinavia.\n1 Orin ar banniel\n2 Bannieloù all\nOrin ar banniel[kemmañ | kemmañ ar vammenn]\nHervez ur vojenn hollanavezet e Danmark, e vije kouezhet ar banniel-se eus an oabl e-pad Emgann Lyndanisse, anavezet ivez evel Emgann Valdemar. Eno e oa soudarded Danmark, renet gant o roue Valdemar II, oc'h en em gannañ a-enep tud ar vro, e-kichen Lyndanisse (Tallinn) en Estonia, d'ar 15 a viz Mezheven 1219. Kouezhet e vije ar banniel eus an neñv e-touez tud Danmark ha trec'h e vijent bet war o enebourien goude-se abalamour da se.\nN'eus prouenn ebet eus kement-se avat hag ar skridoù kentañ diwar-benn ar vojenn-se a voe skrivet ouzhpenn 300 vloaz goude an emgann.\nSur a-walc'h e oa ar banniel-se un arouez kristen, evel ma veze implijet stank en amzerioù-se, dreist-holl e-pad Brezelioù ar Groaz.\nBannieloù all[kemmañ | kemmañ ar vammenn]\nSplitflag - Banniel stad.\nOrlogsflag - Banniel ar morlu.\nKongeflaget - Banniel ar roue\n(gant ardamezioù ar vro e-kreiz).\n↑ Bannieloù Bro-Skos ha Katalonia zo koshoc'h war a seblant, met n'eo ket anavezet an div vro-se da stadoù dizalc'h evit ar mare.\nAdtapet diwar « https://br.wikipedia.org/w/index.php?title=Banniel_Danmark&oldid=1791993 »\nKemmoù diwezhañ degaset d'ar bajenn-mañ d'an 29 Ebr 2018, da 16:59.


Skritell 50vet emvod ar gelted e brezhoneg - Orignal Communication / Emvod ar Gelted\nDiffusion du mardi 21 janvier 2020 Durée : 9min\n50 manifester e straedoù Kemper\nAr santimant o deus bezañ dispriziet gant ministrez ar yec'hed ha pennoù bras an ospital bublik. Manifestiñ 'zo bet graet gant un 50 embreger radio. O dilhad gwenn a oa bet gwisket ganto 'benn dibunañ e straedoù Kemper. A-bouez eo an embregerien radio e bed an ospital met n'int na klañvdiourien, na medisined. Emgav gant unan anezho er c'heleier-mañ.\nNebeut a lizheroù e Bro Gerne\nGoullo e chom ar voestoù 'vit an deizioù 'blam m'eo bet adaozet troiadoù merc'hed ha paotred an Ti Post. Ar Benn ar Bediz a c'hortoz gwelet ar c'hirri-tan melen tremen aliesoc'h. Klevet e vint.\nBreizh war-wel en Oriant\nDiskoachet eo bet skritell 50vet abadenn Emvod ar Gelted en Oriant. Breizh a vo enoret en hañv-mañ setu m'eo al livioù gwenn ha du 'ni 'zo war-wel. Divoutin e vo 2020 en Oriant eme Hélène Bonniec, ezel deus kuzul-merañ ar FIL.\nHa roll an arzourien a vo war leurennoù Emvod ar Gelted a vo diskoachet e miz Ebrel.


Yann ar Minouz\nYann ar Minouz, bet ganet d'ar 25 a viz Du 1827 e Lezardrev (Aodoù-an-Hanternoz d'an ampoent) hag aet da Anaon d'an 21 a viz Mezheven 1892 e Pleuveur-Gaoter (Aodoù-an-Hanternoz) a oa ur saver kanaouennoù eus Bro-Dreger.\nHervez Charlez ar Govig e savas Yann ar Minouz ouzhpenn 300 kanaouenn.\nMeneg a voe graet eus Yann ar Minouz gant ar skrivagner tregeriat Jarl Priel en e oberenn Va Zammig Buhez (pajenn 23) embannet e 1954.\nEl levrig En bro Dreger a-dreuz Parkoù gant Erwan Vertou, embannet e 1985, e c'haller kavout un nebeud linennoù (pajennoù 50-52) diwar-benn unan eus "Ar varzhed baleerien : Yann ar Minouz" : skrivet en devoa "e oa ganet" "E Pleuveur Gaoter, parrez stok ouzh Pleuvian,".\n(fr) Daniel Giraudon, Iann ar Minous (1827-1892) Du broyeur de lin au barde errant.\n↑ Akt ganedigezh, Dielldi Aodoù an Arvor.\n↑ Mortuaj Yann ar Minouz, dielldi Aodoù an Arvor.\n↑ Catalogue bibliographique de la chanson populaire bretonne sur feuilles volantes, gant J. Ollivier en Annales de Bretagne, 1938.\nAdtapet diwar « https://br.wikipedia.org/w/index.php?title=Yann_ar_Minouz&oldid=1819625 »